elektro | Korn an dudi\nPeseurt mood ? / Krenijenn\nPosted: 15 Mae 2013 in Pladennoù\nTikedennoù:elektro, sonerezh, sonerezh Breizh\nBrav eo kaozeal eus rapourien gall pe elektro eus a New York met sonerezh Breizh mit-hu ?\nSelaou a ran kalzik sonerien ar vro dibaoe bloavezhioù koulskoude. Bugelig e vijen kaset d’ar festoù-noz gant ma mamm dija. Plijout a ra din kalz strolladoù evel Startijenn, Plantec, Arvest, Katé-Mé, IMG, WigAWag, hag all hag all…\nTro ‘m eus bet da skrivañ ur pennad war bladenn gentañ ar strollad Krenijenn evit ar gelaouenn Bremañ. Setu neuze ur ger diwar-benn “Peseurt mood ?”.\nUr bladenn o veskañ sonerezh Breizh hag elektro eo « Peseurt mood ? ». Un albom-meizad eo zoken hini gentañ an triad Krenijenn dre ma zo bet lakaet pep dañs da glotañ gant un trivliad, alese titl ar bladenn. Dav eo mennegiñ eo gwelloc’h selaou an tonioù en urzh rak n’eus troc’h gwirion ebet etrezo hag ur striv zo bet graet d’o lakaat da genglotañ. Digomzoù int peurliesañ, o reiñ plas d’an drompilh ha d’ar c’horn (Erwan Burban), d’an delenn dredan (Lina Bellard) ha da sonioù elektronek liesseurt (Vincent Raude). Sonioù doare tekno un tamm, da reiñ al lusk dreist-holl, met ivez traoù divoutinoc’h evel trouz ar mor pe an otoioù. Fleüt, gitar pe taboulin skiltr a c’heller klevet ivez.\nTonioù nerzhus a zo evel « Plinn ar bennegezh », « Loudeag an enkrez » pe « Pilé-menu ar fougaserezh », ha dont ‘ra buan-tre ar c’hoant lammedikat war ar plañchod. Tonioù siouloc’h a zo ivez evel « Kas-a-barh al lorc’h », liv an dub warnañ, « Bourc’h », gant un aergelc’h ankenius, pe c’hoazh « Skolvan », gant kan ha human beat box. « Tour an disoursiaj » eo ton gwellañ ar bladenn kredabl. Pozioù rap efedus a zo, gant Krismenn, ar gwellañ MC brezhoneger, paotr e glotennoù fin hag e flow « fonnnusoc’h ‘vit ur pichon ». Gitar tredan a zo ivez war an ton-mañ, un dudi – domaj eo ne vije ket klevet muioc’h war ar bladenn.\nSur walc’h ne blijo ket « Peseurt mood ? » d’an holl met dav eo ansav eo bet kaset brav an traoù gant ar strollad Krenijenn. Un dudi eo selaou ouzh ar bladenn (12 ton, 51mn), hogen ur gwir blijadur eo o gwelet war al leurenn ha dañsal war o zonioù.\nLec’hienn ar strollad : http://krenijenn.wordpress.com\n01. Kastell (1:14)\n02. Plinn ar bennegezh (4:17)\n03. Pilé menu ar fougaserezh (3:57)\n04. Bourc’h (2:45)\n05. Hanter-dro al laoskentez (5:08)\n06. Ridée ar souezh (3:35)\n07. Skolvan (2:47)\n08. Tour arn disoursiaj (5:29) Gant Krismenn\n09. Fisel an dihabaskter (5:00)\n10. Loudéac an enkrez (5:16)\n11. Kas-a-barh du lorc’h (5:22)\n12. Trouz ar bed (6:56)\nPosted: 11 C'hwevrer 2013 in Pladennoù\nSonerezh adarre ‘vit cheñch. Kalz a selaouan er mare-mañ, hag a bep seurt met n’hellan ket skrivañ pennadoù war kement tra a glevan, ha ne vefe ket dre ret dedennus ‘vidoc’h.\nDivizet ‘m eus neuze komz war ar blog-mañ eus pladennoù ha sonadegoù hepken : kentoc’h traoù a blij din, hag o klask cheñch seurt sonerezh ingal rak n’am eus ket c’hoant skuizhañ ar re a zisplij dezho ar rap, an elektro pe me-oar-me petra.\nAr sonerezh elektro, just a-walc’h, a blij din pe ne ra ket, hervezh an degouezhioù (ledan-tre ar « rumm » ouzphenn-se). N’on ket sot tamm ebet gant an tekno a seurt a glever e Ibiza pe e darn vrasañ an toulloù-noz met un toullad traoù a blij d’am divskouarn memestra (I ♥ Moby). Laouen on bet o welet e oa aet pevar friz gant C2C er « Victoires de la musique », da skouer, Breizhiz anezho ouzhpenn. Petra ? Piv ‘n deus kredet lâret ne oa ket Naoned e Breizh ! Grrrr !\nUr strollad elektro a blij din kalz eo Ratatat.\nUn daouad eo e gwirionez, ennañ daou baotr yaouank eus an aval bras (ben ya, New-York, ha Brooklyn memes).\nMike Stroud : gitar, melodika, taboulinoù ha stokelleg ? (ar gêr am eus kavet ‘vit siñtetizeur eo). Opala, ur ger ouzhpenn n’eo ket bet troet gant Martial Ménard ! ^^\nEvan Mast : gitar-boud, stokelleg, taboulinoù, ha produer war ar marc’had (nann, ne werzhont ket o fladennoù war ar marc’had, pe ket ken, un dro-lavar eo ^^).\nO fladenn gentañ eo hennezh, Ratatat ivez e anv, deuet ‘maez e 2004. Ya, n’int ket barrek tamm ebet evit un dra da nebeutañ : kavout un titl d’o fladennoù.\nN’eo ket ma hini karetañ ganto (eh ya, kaozeet ‘vo en-dro dioute amañ ‘m eus aon) met plijus-tre eo dija ha ne vezan ket skuizh o selaou anezhi en-dro. Gellout ‘rit selaou ar bladenn ‘vit netra, aze da skouer.\nAr pezh a blij din kalz gant ar strollad-mañ, ouzhpenn da darn vrasañ ar sonennoù, a gavan heson-tre, a zo ar fed m’emaint deuet a-benn da grouiñ ur son dezho, dibar a-walc’h. Ral eo, a gav din, ar strolladoù a c’haller divinout diouzhtu gant piv eo bet graet unan eus o zonioù p’e glever ‘vit ar wech-kentañ. Unan d’eus ar re-se int : ur « son » Ratatat a zo a gav din.\n(Trug’ da Dudgual evit an dizoloadenn ha da Loïg evit bezañ bet prestet din ar bladenn. 😉 )\n“Seventeen Years” – 4:26\n“El Pico” – 4:41\n“Crips” – 3:47\n“Desert Eagle” – 4:25\n“Everest” – 4:10\n“Bustelo” – 2:27\n“Breaking Away” – 4:19\n“Lapland” – 4:56\n“Germany to Germany” – 3:38\n“Spanish Armada” – 2:58\n“Cherry” – 5:58


Kenta levr - XII - Wikimammenn\nKenta levr - XII\n◄ Evit kaout peoc’h ann ene ha mont war gresk er furnez Kenta levr - XII Evit derc’hel penn oc’h ann temptasionou ►\nTalvoudek eo d’e-omp gouzanv eur boan bennag.\n1. — Mad eo d’e-omp gouzanv a-wechou eur boan hag eunn enebiez-bennag ; ober a reont d’ann den dont enn-han he-unan, o rei d’ezhan da anaout ne d-eo hemet eunn divroad er bed-man, ha ne dle ket kaout fisians e netra a gemend a zo war ann douar.\nTalvoudek eo d’e-omp e teufe a-wechou eunn dra-bennag da enebi ouz-omp ha ne ve great stad e-bed pe nemeur ac’hanomp, petra-bennag e ve mad hon oberiou hag hor menosiou. Kement-se a ra aliez d’e-omp en em izelaat, hag a vir ouz-omp d’en em brizout re hon-unan. Hag evit gwir, pa vezomp disprizet gant ann dud, ha pa ne zalc’her stad e-bed ac’hanomp, neuze gant mui a hast e klaskomp Doue a well e gweled hor c’haloun.\n2. — Dre-ze ’ta ann den a dlefe beza ker stag oc’h Doue n’en defe ezomm e-bed da glask frealzidigez ann dud. Pa vez ankeniet eunn den a zo eeun he galoun, pa vez bourreviet gant he wall-ioulou, neuze e teu da welet skleroc’h en deuz ezomm euz a Zoue, o veza ne d-eo ket evit ober anezhan he-unan nep tra vad e-bed.\nNeuze ez eo glac’haret, hag ec’h hirvoud enn eur bedi Doue e-kreiz ar poaniou ema o c’housanv. Neuze, skuiz o veva keit amzer, e karfe gwelet ar maro o tont da zistaga he galoun dioc’h ar bed, evit her lakaat da veza gant Jezuz-Krist. Neuze ivez e teu da welet ne heller kaout war ann douar na gwir fisians na gwir beoc’h e bed.\nNa petra dal ann den ? Ann den he-unan ne oar se nemet pa stag ann enkrez hag ar boan out-han. Ann hini en deuz pep tra dioc’h he c’hoant, a lez he ene da voredi, siouaz d’ezhan. Pa zihuno, Doue a lavaro d’ezhan : N’ankounac’hait ket hoc’h euz bet ho madou war ann douar.\nEr bed-man ar poaniou a zeu euz a garantez Doue : mad int da greski hor feiz ; ober a reont d’e-omp talvezout muioc’h dirak Doue, o lakaat ac’hanomp hevel oc’h Jezuz-Krist. Red e oa da Jezuz-Krist gouzanv, eme ann Aviel, ha mont d’he c’hloar dre hent ar poaniou.\nAdtapet diwar « https://br.wikisource.org/w/index.php?title=Kenta_levr_-_XII&oldid=98715 »


Journal de Renaud Camus, mercredi 16 avril 2014\ncréée le jeudi 17 avril 2014, 11 h 17\nmodifiée le jeudi 15 mai 2014, 17 h 56Mercredi 16 avril 2014, minuit. La situation se dégage un peu, quant au travail. Les Demeures sont à peu près prêtes ~~~~~ ~~’~~~~~~~~~~~, ~~’~~~ ~~~~~ ~~~~ ~~~~~~~~~~ ~~~~~~ ~~ ~~~~~~~ ~~~~~~, ~~~~ ~~ ~~~~~ ~~~~~ moi des recherches ~~~~~ ~~~~~~~ (~~~ ~~~~~~ ~~~~~~ ~~~’~~~~~~~~~~~ ~~~ ~~~~ demeure). ~~~ ~~~ Discours ~~ ~~~ XVIIe Chambre, ~~~~~ ~~~ ~~~~~~~ ~~~~~~~~ ~~~~~~~~~ ~~~ journal, ~~~~~ ~~’~~~~~~~~~~ ~~~~ ~~’~~~ donné hier à ~~~~~~~~~~ ~~~~~~~, ~~~~~ “~~~~~~~~~~ ~~~~~~~~~”, ~~~~ ~~~~~~ ~~~ ~~~~~~ ~~~’~~~ ~~~ ~~~~~ ~~~~~~~ ~~~ ~~~ ~~~~~~~~ ~~~~~ ~~~~~~~~ ~~~~ ~~~~~~, ~~~~~ ~~~ ~~~~~~ ~~~~~ ~~~~~~~~~~~, ~~ ~~~~~~~ de la fin ~~~ ~~~ semaine.\nJe ~~~~~ ~~~~~~~ ~~~~~ ~~~~~~~, ~~~ ~~~~~~~~~~ ~~~ ~~~~~~, ~~~~~~~~~~~~. ~~~ ~~~~ ~~~~~~~ ~~~~ ~~~~~~~~’~~~~, ~~~ ~~~~~~~~~, ~~~~~~~ ~~~~ ~~~~~ ~~~ ~~~~~~~~~ ~~ ~~~ ~~~~~. Mais Pierre, qui ~~~~~~~~~~ ~~~~~~~ ~~~ ~~~~~~-~~~~~~~, ~~~ ~~~ ~~~~~~~~ ~~~~~ ~~~~ ~~’~~~~~~~~~~~~ ~~~~ ~~~ ~~~~~-~~’~~~~~, ~~~ ~~~~~~~~~ ~~~~~ ~~~~~ ~~~~ ~~~~~~~~, ~~~~~~ ~~~~ ~~~ ~~~~~~ ~~ ~~~~~~~, ~~~~~ ; ~~~ Farid ne peut ~~~~ ~~~~~~~~~~ ~~~~ ~~~~~~~~ ~~~ ~~~~~~~~ ~~~~~ ~~~~, ~~~ ~~~~ ~~~’~~~ ~~~~~~~~~ ~~~ ~~~~~, ~~~~~ ~~~~~~ ~~~~~~~~~~~ ~~~~~~~~~~. ~~’~~~~ ~~~~~~~~~ ~~~ ~~~~~~ ~~~~~ ~~~~. ~~~~~ ~~~ ~~~~~~~ pas dans le ~~~~~ ~~~~~~, ~~~~ ~~’~~~~~~ ~~~~~~~~ ~~~ ~~~~~ ~~~~~~~ ~~~~~~~~~~ ~~~~~~. ~~~ ~~~~~~~~~ ~~~~~~~ ~~’~~~~~~~~ ~~~ ~~~~ ~~~~ ~~~~~ ~~~~~~~~~~~~~, ~~~~~~~ ~~~~~~~~~ ~~~ ~~~~~ ~~~~~~ ~~~ “~~~~~~~~~~~” ~~~~~~~~~~~. Ils ne vont ~~~~~ ~~ ~~~~~~~~~~~ — ~~~~ ~~ ~~~ ~~~~~~~~~~~, ~~~’~~~~ ~~~~~~~~~~~~ ~~~~ ~~~~~ ; ~~ Farid…\nDès ~~~~ ~~~~~~~ ~~~~~~~ ~~~ ~~~~~~~~ ~~~ ~~~~~~~~~~ ~~~~~ ~~~~~~~ ~~ ~~~ ~~~~~~ ~~~~~ les européennes, si ~~~~~ ~~~~ ~~~~ ~~~ ~~~~~~~ ~~~~~~~ ~~~~~~~-~~~ — ~~~~ ~~~ ~~~~~~~~~~, ~~~~~~~~’~~~~, ~~~ ~~~ ~~~~~~~~~~~~, ~~~ ~~~~, ~~~ ~~~~~~ ~~~~~~~~~ ~~~~ ~~~~~~~~~~ ~~~ ~~~~~ ~~~~ ~~~~ ~~~~~~~~~~ : or tout repose là-dessus.\nLe ~~~~~ ~~~~~~~ ~~~ ~~~~ ~~~~~~~~~~~, ~~~ ~~~ ~~~~~ ~~~~~~~ ~~ ~~~~~~~~ ~~~~ ~~~~~~~~~~ ~~~~~~~~~~~~, ~~~~ ~~. ~~~~~~~ ~~~~~~~, ~~~ ~~~~~~~~~~ ~~~ ~~’~~~~~~ ~~~~ ~~~~~~~~~ juifs.\nÀ ~~~~~~~ de mes mésaventures ~~~~~~~~~~~~, “~~~~~~ ~~~~~~~~~” (~~’~~~~ ~~~ ~~~~~~~~~~~, ~~~~~ ~~~ ~~~~~ ~~~ ~~~~ ~~~ ~~’~~~~~) ~~ ~~~~~~ ~~~~~, ~~~~ ~~~ ~~~~~~~ ~~~~~ ~~~~~~~~~~, ~~~~ ~~~ ~~~~~~ ~~~~~~~ ~~~ l’In-nocence :\n« À tout lecteur attentif ou ~~ ~~~~~ ~~~~~~~~ ~~~~~~, ~~~~ ~~~~~~~~~ ~~~ ~~~~~~~~~ ~~~~~~~~ ~~~~~~~~ ~~~~~~~~~~ ~~~ ~~~~~ ~~~~~ ~~~~~~~~ ~~~~~ ~~~~ ~~~~~~~ ~~~ ~~~~~~~ ~~~ ~~~~~~~ ~~~~~~. ~~~ ~~~~~~~~, ~~~ ~~’~~~ est rien. Ces ~~~~~~~~~ ~~~~~~~~~~~ (~~’~~~ ~~~ ~~~~~~ ~~~~~~~) ~~~~ ~~~ ~~~~~~~~, “~~~~~ ~~~~~” ~~~ ~~~~~~~~ ~~~~~~~~~~~ ~~~ ~~~~~~~~~~ (“~~~~ ~~~~~~~~~~”), ~~~~ ~~~~~~~~~~~~, ~~~~~ ~~~~~~~~~, “~~~~~~~~~~~~” (~~~~~ ~~~~ ~~~~~~~~~~ ~~~~ certains Français, surtout ~~’~~~~ ~~~~~~~~ ~~~~~~~~ ~~ ~~~~ ~~~~~~~~~ ~~~~~ ~~~ ~~~ ~~~~~~~, ~~~~~~~~ ~~~~ “~~~~~” “~~~~~”, ~~~~~~~~~~~, ~~ ~~~~~~~~~, ~~ ~~~~~~ ~~~~~~, ~~~~.). ~~~ ~~~~~~~~~ ~~~~~~~~~~ ~~~~~~~~~~~~ ~~ ~~~~~ les jugements qui ~~~~ ~~~~~~~~~, ~~~~~ ~~’~~~~~~~~~ ~~.~~.~~.~~. ~~~ ~~~~~ ~~~~ ~~~~~~~~~~~, ~~~~ ~~~~~~~~~~, ~~~~~~~~~~~, ~~~~~~~~~~~~~ : ~~~~~ ~~~~~~ ~~~~ ~~ ~~~~~ ~~~~~~ ~~~ ~~~~~ ~~~~~~ ~~~~~~~, ~~~~~~~, ~~~~~~~~ ~~~~~~~~ ~~~~~~~~~~, renversés, interprétés à ~~~~~~~, ~~~~~ ~~~~~ ~~~ ~~~~~ ~~~~~~ ~~~~ ~~~ pouvoir.\n« Pourtant, ~~~~ ~~~~~~~~~ ~~~ ~~~~~~~~~~, ~~~~~~~~ ~~~ ~~~~~~~, ~~~ ~~~~~~~~ ~~~~ ~~~~~~~ ~~~ ~~’~~~~~~~~~~, ~~ ~~~~~~~ ~~~ ~~~~~~~~~~ ~~~~~~~ à la France ~~~~~~~ ~~~~ ~~~~~~~~~~~~~ ~~’~~~~~~~, ~~~ ~~~~ ~~~~~~ ~~~~~~~ : ~~~ ~~~~~~~~~ ~~~~ ~~~~~ ~~ ~~~~~ ~~~~~~~, ~~~ ~~~~~ ~~~ ~~~ ~~~~ ~~~~~~~~~ ~~~~ ~~~~~~~ (~~~~~~~, ~~~~~~~~~~, ~~~~~~~~~) ~~~~ président à l’interprétation ~~~ ~~~~ ~~~~~~~~~ ~~’~~~~~~~~~~~~~~ ~~~~ ~~~~~ ~~~~~~~~~~~ ~~~~~ ~~~~ ~~~~~~~ (“~~~ ~~~ ~~~~~~~~~~~”), ~~~~~~~~ ~~~~~~~~~~~~~~, ~~~~~~~~~~~~, ~~~ ~~~~ ~~~~~~~~ ~~ ~~’~~~~~~-~~~~~~~~~~~~ ~~~ ~~ ~~~ ~~~~~~~~~~~~~~~~~~, ~~~~~~~~~~ ~~’~~~~~~~~~~ d’un texte “inconscient” ~~~~~ ~~~ ~~~~~~, ~~~ ~~~~~ ~~~~~ ~~~~ ~~~~~, ~~~ ~~~~-~~~~~ ~~~ ~~’~~~~~~~~~~~ ~~~~~ ~~~~~ ~~~~~, ~~~~~ ~~~~~~~~~~~~~ ~~~~~~~, ~~~ ~~~~~ ~~~ ~~~~~~~ ~~~~ ~~~~~~, ~~~~ ~~~~~~~~~ ~~~ sens, et consistant ~~ ~~~~~~~~~ ~~~~~~~~ ~~~~~~~~ ~~~~~~ ~~ ~~~ ~~~~ ~~~~ ~~~ ~~~~~~ ~~~ ~~~ ~~~~~~~ : ~~~ ~~~’~~~ ~~ ~~~~~~ ~~~~~, ~~~~~ ~~~’~~~ ~~’~~ ~~~~ ~~~~ : ~~~~ ~~~~~~~~~~~ ~~~~~~~~, le lieu d’où ~~~ ~~~~~~, ~~~~ ~~~~~~~~~~ ~~~’~~~ ~~~~~~~~~ secrètement.\n« Ce ~~~~~~~~~~ ~~ ~~~~ ~~~~~~~~ ~~~ ~~~~~~~~~~ ~~~~~~~~~ ~~~~~~~~~~~ : ~~~~ ~~~ ~~~~~~~~, ~~~~~-~~~~~~~~, ~~~~~~~~~~~~~~~, ~~~~~~~~~~~~~~~~~~. ~~~~~~~~ ~~~~ ~~~’~~~ ~~~~~~, ~~~ ~~~ définit par deux ~~~~~~~~~~~ ~~~ ~~~~~~~~~~~ ~~~~~~~~~~ : ~~~ ~~~~~~~~~~~~ ~~~ ~~~~~~~~ ~~~~ ~~’~~~~~~~ (~~~~~~ ~~~~~~~~, ~~~~~~~~ ~~~ ~~~~~ ~~~~ “~~~~~~~~~~~~”, ~~~~ ~~~~ ~~~~~~~~~~~, ~~~~~~~~~ ~~ ~~~ ~~~~~~~ ~~~~~ ~~~ ~~~~~~~ ou d’intérêt que ~~’~~~~~~~~~ ~~~~~~~~~) ~~~ ~~~ ~~~~~~~~~~ ~~~ ~~’~~~~~~~ — ~~~ ~~~~~ ~~~ ~~’~~~~~~~~~ : ~~~ ~~~~~ ~~’~~ ~~~~~ ~~~ “~~~~~~~”, ~~~ ~~’~~ ~~~~~ ~~~~~ ~~~ ~~~~~ ~~~~~~~~~ ~~ ~~~~~ se raccrocher, il ~~~~~~~, ~~~ ~~~~~, ~~~ ~~~~~~~~, ~~~ ~~~~~~~~~~~ ~~ ~~~~~~~ ~~~ ~~ ~~~~~, ~~~ ~~~~~ ~~ ~~~~~~ ~~~~ ~~~~~~~~ ~~~ ~~~~~~~~ ~~~ ~~~~ ~~~ ~~~~ ~~~ ~~~~~ armé.\n« Ce désastre de l’herméneutique ~~~~ ~~~~~~~~~~~~ ~~’~~~~~~~ ~~~~~~~~~~ ~~~’~~~ ~~~~~~~~~~ ~~ ~~~~~~~~~~ : ~~~ ~~~~~~~~~~~~~~, ~~’~~~~~~~~~~~~~ ~~~ ~~’~~~~~~, ~~’~~~~~~~~~, l’abrutissement. »\nOutre ~~’~~~~~~~~, ~~~~ ~~~ ~~~~~~ ~~~~~ ~~~~~~, ~~~ ~~~~ ~~~~ ~~~~~~~~~~~~, ~~~ ~~~~~~~ passionnante, et très ~~~~~~~~~~~~~, ~~’~~~~~~~~~~ ~~’~~~~ ~~~~~~ ~~~~~~~~~~~~~~ ~~~~~~~~, ~~’~~~~~~~~ ~~~~~~~~~~~~, ~~~~~~~~~~~~. ~~~ ~~~~~ ~~~~~~~ ~~ ~~~~~~~ ~~~~ “~~~~~~~~~~~” ~~~ “~~~~~~~~~~” ~~~ ~~~~~~~ ~~~ ~~~~~~~~, ~~~ ~~~~~ ~~~~~~~ ~~’~~~~~~~, ~~~~ stupéfieront les autres ~~~~~~~~, ~~’~~~ ~~’~~~ ~~~~~~~~~. ~~~~~~ ~~’~~~ ~~~~~~~~~~~~ ~~~~ ~~~ ~~~ ~~~~~~~~~~~~~~~ ~~~ ~~~~ ~~~~~~~~~~~ (~~’~~ ~~~~~~~~~ ~~’~~~~~~ ~~~~~ ~~~ ~~~~~~~~~~ ~~~ Carmen ~~’~~~~~~~~ ~~~), ~~~~, ~~~~~, ~~~~~~~~~ simultanément deux récits, ~~~ ~~~~~~~~ ~~~~~~~~~ ~~~~~ ~~~~ ~~~~~~~~ ~~~~~~~~~~~ ~~~ ~~~ ~~~~~~~~~~ ~~ ~~~~ ~~~~~~~~ ~~~~~~~~~~~~. ~~~ ~~’~~~~ ~~~~ ~~~~~~~~~ ~~~ ~~~~~~~~ ~~~ ~~~~~~~~ ~~~~~~~~~~~ ~~~ ~~~~~~~~~~~ ~~~ ~~~ manifester seule. Elle ~~~~~~ ~~~~~~~~~~ ~~~~~~~~ ~~~~~~. ~~~ ~~’~~~~~ ~~~ ~~~~~~~~ quoi.\nLe ~~~~~~~~~~~~ ~~~ ~~~~~~ ~~~~~, ~~~ ~~~~~ ~~~~~~~~, ~~~~~~~ ~~~~~, ~~~~~~ ~~~~~~~~~ ~~~~ ~~~ ~~~~~~~~ ~~~~ ~~~~, ~~~ ~~~~~~~~~~~~ à propos des ~~~~~~~~~~. ~~~ ~~~~~~~ ~~’~~~ ~~~~~~~~ ~~~~~~ ~~~~, ~~~ ~~~~ ~~~~~ ~~~~~~ ~~~~~ ~~~~~~~~. ~~~~~ ~~~~~~~~~~~~~ ~~~ ~~~~~~~~ ~~’~~~~~~~~~ ~~~ ~~~~~~, ~~~ ~~~~~ ~~~ ~~~~ ~~~~~~~~ ~~~~~~~~~~ ; ~~’~~~~~~ alors bien autre ~~~~~~, ~~~~~ ~~~~ ~~~~~~ : ~~’~~~ ~~~~ ~~~~~~~~~~~~~ ~~~ ~~~ ~~~~~~~, ~~~~~~~~~ ~~~ ~~~~~~~~~~~~~ ~~~~~~~~~~, ~~~~ ~~~~~~~~~~~~ ~~ ~~~ “~~~~~~~~~~~” ~~ ~~~~~~~, ~~~ ~~ ~~~~~, ~~~~~~~ ~~~ ~~~~~~~ Eugène-Ricklin. Hélas, pas ~~~ ~~~~~~~ ~~~~~ ~~~~, ~~~~ ~~~ ~~~~ ~~~~ ~~’~~~~~~, ~~~ ~~~~ ~~~~~. ~~~ ~~~ ~~~~~ ~~~~~, ~~~ ~~~~~~~~~ ~~~~~~~~~~ ~~~ ~~~~~ ~~~ ~~~~~ ~~~~~~~~~ ~~~~~, ~~~ ~~~~~~~~~. Il tient dans ~~~ ~~~~~~ ~~’~~~~~~~ ~~~ ~~’~~~~~~~~~~~~ ~~~~~~~ ~~~ ~~~~~ ~~~~ ~~~~~~~~~ ~~~ ~~~ ~~~~~. ~~~ ~~~~, ~~~ ~~~~~~~~ ~~~~ ~~~~~~~~~~~ ~~~~~ ~~~~~~~~~~~~~ ~~~~ ~~~~~~~, ~~~ ~~~~ ~~~~~~~~ ~~~~ le sujet qu’il ~~ ~~~~~~ ~~~~ ~~~ ~~~~~~. ~~~~~~~~ : ~~~~~~~~, ~~~ ~~~~~ ~~~ ~~~~ ~~ ~~~~ ~~~~~~ ~~~ ~~~~~~~ ~~~~~~~, ~~~ ~~~~~~~ ~~~ ~~~ montrer que ~~~ — ~~’~~~~~~~~~ ~~~~~ ~~~~~~~~~~~~~, mais qui suffira ~~ ~~~~~~~~ ~~~ ~~~’~~~ ~~~~~ ~~~~~~~ : ~~~~ ~~~~ ~~~~~ ~~~~~~ ~~’~~~~ l’islam…\nLa XVIIe ~~~~~~~~, ~~~~~~~~~~~~~, ~~~~ ~~~~~~~~~~~ ~~~~ ~~’~~~~~~~~ ~~~~ ~~~~~~~~~~~~ ~~ ~~~ ~~~~~~~~~. ~~~~~~ ~~~~~~, “~~~~~~” : dans le discours ~~~~~~~~~~, ~~~~ ~~~ ~~~~~~~~ ~~~~~~ ~~ ~~~ ~~~~~~~~, ~~~ ~~~~~ ~~’~~~~~, ~~~ ~~~~~~~~~. ~~~~~ ~~~~~~, ~~~~~ ~~~~~~ ~~~~~ ~~~ ~~~~~~~~~, ~~’~~~~~~ ~~~~~, ~~~~~~ ~~~~~~~ ~~~~~~~~~~ ~~~~~~~~~, ~~’~~~~ bien qu’en fait, ~~ ~~~~ ~~~~~, ~~~ ~~~~~~~~~ ~~~~ ~~~ ~~~~~~ ~~~~~~~~~~~~ ~~~~~~~~~, ~~~ ~~~~~~~~~. ~~~~~~~~~~~~ ~~~ ~~~~~~~ ~~~~~~~~, ~~~~~~~~~ : ~~~ ~~~~ ~~~~~~~~~~~~ ~~~ ~~~~~~~ ~~~ ~~~~~~~~~ ~~~ ~~~~~ ~~~~~~~~~, en vous, autrement ~~~~~~ ~~~~ ~~~~~ ~~~ ~~~ ~~~~~~~~~~~ ~~~~~~~. ~~~~~~~ ~~~~~ ~~’~~~~~ ~~~~~ ~~~~, ~~’~~~~ ~~~~~. ~~~~~ ~~~~ ~~~~~~~ ~~~ ~~~~ ~~~~~ ~~~~~~~ ~~~~ si ~~~~~ ~~~~~~ parlé.\nvoir l’entrée du mercredi 16 avril 2014 et ses 2 images dans Le Jour ni l’Heure


Zuberoa (anvet Xiberua pe Xiberoa e rannyezh Zuberoa) eo ar vihanañ eus ar 7 proviñs a ya d'ober Euskal Herria, en hanternoz d'ar Pireneoù. Maule-Lextarre eo ar gêr-benn. Xiberotarrak a vez lâret eus tud ar vro e rannyezh Zuberoa.\nEmañ Zuberoa en hanternoz d'ar Pireneoù hag er sav-heol\nPanell "Donemat" e yezh Zuberoa.\n3 Yezh ha sevenadur\nRannet eo kumunioù ar broviñs etre daou ganton dreist-holl:\nkanton Maule-Lextarre, 19 kumun ennañ,\nkanton Atharratze-Sorholüze, 16 kumun ennañ.\nKumunioù all zo ivez er-maez an daou ganton-se:\n7 a zo e kanton Donapaleu,\nunan all zo e kanton Oloron.\nStag eo an daou ganton ouzh arondisamant Oloron-Sainte-Marie, a zo e Bearn. Ar 7 kumun a zo e kanton Donapaleu avat a zo stag ouzh arondisamant Baiona.\nPerzhioù dibar zo da euskareg Zuberoa. Un dra a weler diouzhtu war ar panelloù-hent eo an "ü" ha n'emañ ket er yezh a-hend-all. Miret eo bet ivez distagadur ar gensonenn "h". Ouzhpenn-se ez eus dibarderioù all er yezhadur hag er c'heriaoueg.\nBrudet eo dañsoù Zuberoa hag ar c'hoari rebot, ur c'hoari polotenn.\nAr sevel deñved ha saout hag an aozañ keuz (boued) a zalc'h c'hoazh kalzik a dud war ar maez er menezioù. Brudet eo ar c'heuz deñved (Ardi gazne) a vez gwerzhet pe war al lec'h pe er stalioù dindan anvioù Ossau-Iraty pe Etorki.\nAnavezet eo ivez ar botoù anvet spadrilhoù, graet e kêr Maule.\nJuan José Lapitz, Amar a Euskalerría conociéndola 1984 Fuenterrabía (ISBN 84-400-5011-9)\nAdtapet diwar « https://br.wikipedia.org/w/index.php?title=Zuberoa&oldid=1988402 »


Pajenn:Perrot - Bue ar Zent.djvu/505 - Wikimammenn\nPajenn:Perrot - Bue ar Zent.djvu/505\nchapel warnezan. En diou wech e roas an urziou da bemp beleg ha da dri avieler, hag e sakras c’houec’h eskob.\nAnaklet a oa eta bepred ar mesaër mat ha karantezus a ziwalle e bobl diouz ar baganed hag a gase aneze d’ar peuri dru ; bezan e oe gwir diskib an Ebestel, hag evel an holl Ebestel, (nemet sant Yan hag a veve c’hoaz neuze), e varvas dre ar verzerenti, er bla 91, er mare ma oa an impalaer Domisian o ren ar rouantelez.\n« Daou seurt tud o deus ezom da gommunian alïes : ar re a zo dija santel, krenv ha yac’h, gant aon da goll o zantelez, o nerz hag o yec’hed ; hag ar re n’int ket c’hoaz santel awalc’h, pe a zo c’hoaz dinerz ha klanv, evit dont da vezan santel, krenv ha yac’h evel ar re gentan. »\nSant Fransez Asiz a lavare eun devez, en eur huanadi : « Ma c’hellfen, da vihanan, kaout eun ene evit kompren ma hini ! » Ar pez a glaske a ’n em gavas. Er bla 1221, en Bagnarea, en Toskan, Yan Fidenza ha Mari Ritelli o devoe eur mab hanvet Yan, evel e dad. D’e bevar bla, e oe dare d’ezan mervel. E vamm vat a redas, en eur ouelan, da gaout sant Fransez, hag a bedas anezan da zovetât he c’hrouadur : « Ma selaou Doue ac’hanon, emezi da Fransez, e karfen e welet o vont en hoc’h Urz. » Ar bugel a bareas hag ar zant a deuas d’e welet da Vagnarea. Raktal m’en em gavas dirakan, e vriataas anezan gant teneredigez, hag ouz e zevel etrezek an nenv, e lavaras : « O buona ventura : o pebez kavaden vat ! »\nFransez en devoa kavet an ine a c’houlenne digant Doue, evit kompren mennoziou santel e galon.\nEvel a lavare eun doktor : « An eil Eli en devoa kavet e Elize. » Diwar neuze, Yan ne oe grêt mui nemet Bonavantur anezan.\nDre ma kreske en oad, e teske, en eur c’hoari, holl skianchou ar bed. Ma oa kaer a zremm, e ene dinam a oa c’hoaz kalz kaeroc’h. Da zaou vla warn-ugent, evit ober\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/505&oldid=140783 »


Portmeirion gwelet eus an aod\nCastell Deudraeth, e Portmeirion\nPortmeirion zo ur gêriadenn e kontelezh Gwynedd, en hanternoz Kembre, e-kichen Penrhyndeudraeth, hag a zo bet savet etre 1925 ha 1976 gant a savour saoz Sir Cloud William-Ellis.\nUn hollad savadurioù ha palezioù eo. C’hoant en doa Cloud William-Ellis da diskouez penaos e c’hell un takad bezañ kaer-meurbet dre natur. Kalz liorzhoù bras, letioù ha ostalerioù zo. Brudet eo Portmeirion dre ma'z eo eno e voe filmet ar stirad The Prisoner evit ar skinwel saoznek.\nSavet eo bet, a lavarer, diwar skouer kêriadenn Portofino en Italia, gant Clough Williams-Ellis, etre 1925 ha 1975, goude ma veze dinac'het kement-se gantañ pa lavare klask adkrouiñ un endro kreizdouarel ha netra ken. Koulskoude en deus anzavet bezañ karet ar gêriadenn italian : How should I not have fallen for Portofino? Indeed its image remained with me as an almost perfect example of the man-made adornment and use of an exquisite site..., zisklêrias.\nC’hoant en doa Cloud William-Ellis da sevel ur gêriadenn gant tier-kolo romantel (cottages e saozneg). Chomet eo bet e-pad 20 vloaz gant ar mennozh-se, hag un deiz bennak en deus kavet ur gêriadenn anvet Aber Iâ a oa da brenañ, e-kichen e di. Ar gêriadenn-se a oa tost pe dost al lec’h en doa c’hoant evit sevel e gêriadenn. Prenañ Aber Iâ a reas neuze, en eskemm ouzh 5 000 £.\nNe blije ket dezhañ an anv "Aber lâ", setu ez ijinas un anv all, Portmeirion : « port » peogwir emañ war an aod, ha « meirion » peogwir ez eo « Merioneth » anv al lec'h.\nDaou brantad a voe e savidigezh Portmeirion : eus 1925 betek 1939 hag eus 1954 betek 1976. Unan eus al lec’hioù ar muiañ gweladennet eo e Kembre, gant war-dro 225 000 a douristed bep bloaz. Kalz a savadurioù trell-lagad a zo eno, pa'z eo bihanoc'h o ment eget ar savadurioù boas : evel ur ramz o vale dre gêr en em santer eno.\n↑ (en) HEADLEY, Gwyn & MEULENKAMP, Wim : Follies: a National Trust Guide, Cape, 1986, p. 156 (ISBN 978-0-2240-2105-0)\nwww.geograph.co.uk Portmeirion hag an trowardroioù\nThe Unmutual Prisoner and Portmeirion\nAdtapet diwar « https://br.wikipedia.org/w/index.php?title=Portmeirion&oldid=1973831 »


Pellgent loc’h Laoual | Kuzul ar Brezhoneg\nPellgent loc’h Laoual\nNeb a lak e fri e oberenn lennegel Youenn Drezen a zalc’h soñj da gentañ eus e bevar romant : Intron Varia Garmez (1941), Skol Louarn Veig Trebern (1972), An dour en-dro d’an inizi (1932), Sizhun ar breur Arturo (1947). Daou anezho zo romantoù, daou all romantigoù tost a-walc’h eus doare an danevell.\nDanevelloù Drezen n’eus ket bet roet plas dezho e-giz m’eo dleet en istor al lennegezh vrezhonek modern. Meur a abeg a zo da gement-mañ : an hini pouezusañ moarvat eo peogwir e oant strewet e nouspet kelaouenn diaes da gaout. Ouzhpenn-se, ne oa ket bet Youenn Drezen o fogasiñ ha gant-se eo chomet e skridoù berr dindan skeud e bennoberennoù.\nEn dastumad-mañ ez eus skridoù bet embannet e meur a gelaouenn disheñvel : Le Courrier du Finistère, Sav, Gwalarn, Al Liamm. Tri skrid kinniget en dastumad-mañ a zo chomet diembann : Ki du Magnus, Ar soudard Berthelot ha Porzh.


Merc’h ar mezvier - Wikimammenn\nMerc’h ar mezvier\nBuhez Breiz, 1923\nRenan Bodivin a zo toer-sklent, hag ivez eur mezvier ma zo unan. E wreg, dizec’het gant ar glac’har ha gant an daerou he deus skuilket, a zo breman astennet war he gwele, taget gant ar c’hrign-beo. Renan, e-leac’h ehana da eva, a wasa bemdez, ha lavaret e vije ne glask nemet gwelet e anter-tiegez o vervel ; ha koulskoude ne glask nemet beuzi e anken hag e vorc’hed.\nAr verc’h yaouanka, Trifina, eur plac’hig lemm a spered, a zo eur gemenerez triwec’h vloaz, dournet eus ar gwella. E-doug an deiz he nadoz a labour tear, evit lakat eun tammig eazamant en ti. Gwechall, pa oa he mamm yac’h, ar plac’h yaouank a oa seder, a gane soniou he Mamm-Vro ; siouaz ! hirio ne ra nemet mousc’hoarzin ouz he mamm, peadra he deus da veza doaniet, ar gemenerez geaz.\nEun dervez, pevar den a zouge Renan d’e di, anter-varo. An toer, pignet war eun toen gant eur guchennig mein-do, a gouezas a-fardakleo d’an douar, evel eur zac’had loaiou. Ma ne vije ket bet mezo-dall-put, en dije bet skoulmet gwelloc’h an eil skeul oc’h eben, met pa vezor mezo e vezor ato paotred mad ha dispont… e-kreiz ar brezel !\nRenan lonk-e-zizun a zo eta breman war e wele, e-kichen o vaouez, ha klanvoc’h egeti, rak al louzaouer ne c’hall ket c’hoaz lavarout pe e teuio da vad pe na deuio ket. Ar beleg a zo bet o noui ar c’hlanvour dilavar.\nAdalek an dervez-ze, Trifina ; red d’ezi entent gant preder oc’h he zad hag oc’h he mamm, he deus lezet da vergla he nadoziou ; ar re a roe labour d’ezi o deus klasket kemenezered all. Evel-se, gwenneg ebet na deu en ti, hag an dispign a gresk bemdez. Buhan, a lammou bras e teu ar baourentez, rak an tad, dibreder pa oa yac’h, a gave d’ezan e vije bet kentoc’h dizec’het ar feunteun eget n’en dije gwelet goullo e yalc’h.\nTrifina, abaoe ma ’z eo klanv he zad, ne ra nemet gouela, he diouchod gwechall dam-ruz a zo breman drouglivet. Ar plac’hig triwec’h vloaz a vev dister, an nebeud gwenneien dastumet ganti gwenneg ha gwenneg a zo teuzet, eat int da brena bara ha traou all red evit beva. He zad, gwech a wellae gwech a fallae, met e glenved a oa hir, ha c’hoaz n’oa ket sur e parefe.\n— Va Doue ! a zonje Trifina, monet a rafen awalc’h da c’houlenn termen, met buhan e teufor da skuiza o rei d’in an defotachou am eus ezomm anezo. Ah ! ma karfe va zad beza bet piz ha kempenn war e wenneien pa oa o c’hounit, a dra zur ne vije ket bet erruet ar pez a c’hoarvez hirio. Siouaz ! n’eo bet biskoaz nemet eur peul-osteleri, hag an dud o deus gorrennet e arc’hant, a c’hoarz goap d’ezan breman. Mont a ran da werza va benveg bras, va griaderez : an aotrou Lampion en deus he gwarzet d’in, hen marteze he freno diganen !\nEdo ar zonjou-ze o trei e spered merc’h an toer, pa glevas houman skei war he dor. Raktal he redas da zigeri, sonjal a rea oa arru pe al louzaouer pe ar beleg da welet he zad. Souezet oa bet o welet diraki Armel Derven, unan eus ar baotred yaouank a rea al lez d’ezi, eur pennad a oa.\n— Ac’hanta, Trifina, penaos ema ar bed aman ?\n— Dister, Armel ! Va zad a zo kouezet, seiz sizun a zo, diwar eun doen uhel, ha n’ouzon ket penaos n’eo ket marvet o koueza, ar c’heaz tad. Va mamm a zo ken izel hag hen, siouaz !… gouzout a rit… ar c’hrign-beo !\n— Edon o labourat e Montroulez, pa lennis an darvoud skrijus digouezet gant ho tad, Trifina geaz, ha raktal m’oun erruet er gear oun deuet.\n— Trugarez, Armel ! Gwelet a ran breman ez oc’h eur mignon feal, ho peus evidomp eur gwir garantez. Ho trugarekaat a ran evit va zud klanv.\n— Ho karet a ran, Trifina, ho karet a-greiz kalon, daoust ma n’em eus ket bet nemeur diskouezet d’eoc’h ar garantez a vagan evidoc’h e deün va c’halon.\n— Va Doue ! Armel, me ho kar ivez dreist ar re all a garan, met hoc’h-unan e welit e pe stad emaoun hirio gant va zud klanv : int da genta ha me goude !\n— Kaer meurbed eo ho komzou, Trifina, ha donet a reont dioc’h goueled ho kalon. Met petra e welan-me o lugerni war ho chod ?… Eur veraden daerou ?…\n— Diou garantez, Armel, a zo o rendael am c’halon, ar garantez evit va zud hag ar garantez am eus evidoc’h breman p’hoc’h anavezan gwelloc’h ; met, met… siouaz !…\n— Ar garantez ho peus evit ho tad, Trifina, a viro ouzoc’h da glask hoc’h eurvad, a viro ouzoc’h da rei ho kalon da garet d’eur gwir vignon !\n— Ya, evit breman, Armel !… Divezatoc’h, pa droio an traou en eun tu pe du, va c’halon a vezo d’eoc’h, mar prizit her c’hemer.\nHoc’h anaout a ran, Trifina, abaoe mac’h anavezan tud : savet ha maget oc’h bet en ti tosta d’am hini. Hirio, ya, hirio, mar em eus evidoc’h eur garantez wirion, em eus ivez truez ouzoc’h, truez oc’h ar stad emaoc’h enni. Hini ebet ac’hanoc’h ne labour, gouest da ober n’oc’h ket ; ho tad, dre ma c’houneze, a lonke, ha dre-ze e sonjan e tle beza berr an traou ganeoc’h, hag a-greiz va c’halon e karfen donet d’ho skora hervez va galloud. Ma lavaran d’eoc’h ar c’homzou-ze, Trifina, n’eo ket gant youl d’hoc’h izelaat eo ez eo, met evit klask ho savetei, c’houi hag ho tud. N’emaoun ket dre arc’hant o klask chadenna ho kalon oc’h va hini ; met pegwir am c’harit evel m’ho karan, Trifina, va lezit da lavaret d’eoc’h e ran gwella ma c’hallan evit ma vezimp ar c’henta ’r gwella unanet.\n— Ne gomprenan ket mad ho komzou, Armel.\n— Dre garantez evit ho tud e karfec’h prederia outo gwelloc’h c’hoaz, met, siouaz ! re baour oc’h evit se, rak al louzaouerien a zo ker, ha…\n— Ar pez a livirit a zo re wir, Armel, hag anzav a ran ouzoc’h ez eo treut va yalc’h, kouls lavaret goullo. Klasket em eus pell hag hir kuzat va dienez, ha, siouaz ! pa oac’h bremaik o skei war va dor, edon o sonjal gwerza va griaderez, evit herzel c’hoaz eur pennad ouz an dienez, ouz an naoun zoken, Armel.\n— Va c’halon a venn frailha o klevout ho komzou, Trifina. Me a zo bet betek-hen evurusoc’h egetoc’h war hent ar vuhez-man, hag, evit trouc’ha berr, e livirin d’eoc’h em eus hirio war va hano anter-kant mil liur, deuet dre an hent mad. Evel-se e welit e c’hallan hep paper na sinatur ebet, roi d’eoc’h peadra da brederia ouz ho tud, hervez ma lavaro d’eoc’h al louzaouerien. Divezatoc’h, pa vezo eat an traou en eun tu pe du, evel a lavarec’h bremaik, mar kirit, neuze hon diou galon a vezo unanet er garantez virvidik a vagomp an eil evit egile.\n— Va Doue, pebez burzud evurus ! Penaos ho trugarekain, Armel, evit ho madelez ?… Penaos, c’houi pinvidik, o teuit da c’houlenn dourn eur baourez eveldon ?…\n— Dourn eur baourez kalonek eveldoc’h, Trifina, a dalv muioc’h eget aour. Laouen hag evurus e vezin o kemer an dourn-ze, rak rouez int breman ar vugale a zo eveldoc’h !\n↑ Machine à coudre.\nAdtapet diwar « https://br.wikisource.org/w/index.php?title=Merc’h_ar_mezvier&oldid=171975 »\nKemm diwezhañ d'an 7 C'hwe 2022 da 11:30\nKemmoù diwezhañ degaset d'ar bajenn-mañ d'an 7 C'hwe 2022, da 11:30.


Kêr an touristerezh - Brest.fr\nSélectionnez une rubrique Ha sevenadur BreizhHag ar morKêr ar studierienKêr ar skiantoùKêr an touristerezh\nC’hoant ho peus d’ober un droiad war vord ar mor ? Bezit laouen : e beg Penn-ar-Bed ne vezer ket pell gwech ebet diouzh teñzorioù ar mor ! Rak da gentañ-penn ez eo Brest ur veurgêr troet war-zu ar mor. Mann ebet nemet gwelet he morlenn, unan eus ar re gaerañ en Europa, hag ho peus un tañva eus aer ar mor, an inizi, an aodoù… un dudi !\nBageal, aocha, kouronkañ, bale a-hed an aodoù… n’eo ket an traoù d’ober a vank. E-pad an hañv, kit da gentañ da gouronkañ, kement ha tapout startijenn ! Digor eo Morlenn Brest war ar Mor Atlantel hag a-hed hec’h aodoù 450 km e kavoc’h traezhennoù kement ha ma karoc’h. Eus ar baeoù bihan e gourenez Plougastell betek Beg ar Minou en ur dremen dre ar Vilin Wenn e Brest, n’eo ket ret klask gwall bell evit mont war an aod ha neuial er mor. Ha goude bezañ bet en dour, kit betek ar porzh-kenwerzh ma c’helloc’h bezañ degemeret gant ur bern ostalerioù ha pretioù sko ouzh ar mor. Nemet ha gwell e vefe deoc’h trouz ar gwernioù a glever ingal e porzhioù-bageal ar Vilin Wenn hag ar C’hastell. E Plougastell-Daoulaz ez eo ur gwir blijadur d’al luc’hskeudennerien mont betek Porzh Tindu hag e vigi kozh, pe Bae an Oberlac’h.\nMa fell deoc’h gwelet ar vorlenn en he c’haerañ n’eus ket gwelloc’h eget un droiad war vag, da-heul roudoù Bougainville, Lapérouse ha merdeerien veur all hag a oa loc’het kuit eus Brest gant o bigi. Kit war ar ar porzh-kenwerzh lec’h ma’z eoc’h e bourzh ur vag d’ober un droiad dudius a-dreuz ar vorlenn, a zo un takad 180 km2 digor war ar Mor Atlantel dre Vulgul Brest, ul lec’h brudet ken-ha-ken. Gellout a reer mont pelloc’h, betek Molenez hag Eusa, d’ober troiadoù e lec’hioù digustum, evel pa vefed en ur maread all.\nTañva a reoc’h kridiennoù ar vageerien ! Ha ma vez gwell ganeoc’h chom war ar c’hae, sioul, na zisoñjit ket mont da vamañ dirak ar pezhioù mordreizherioù touristañ a zeu ingal da Vrest d’ober un arsav, ar melloù tankerioù a vezer o karennañ er chanter dresañ listri, monedone al listri-brezel er Penfell…\nPlijout a ra deoc’h ober sport ? Plankenn dre lien, kanoe-kaiak, kitesurf, driver... pep tra a c’heller ober e Morlenn Brest, anezhi ul lec’h gwarezet dibar ! Degemeret e vez an dud e-barzh aveadurioù publik, ur bern kluboù ha stalioù a-ratozh. Gant al label « Kreizenn vageal » e vezer sur da vezañ degemeret a-zoare, gant kelennerien testeniet hag e bourzh listri nevez a-walc’h ha dalc’het e stad vat. Nepell diouzh kreiz-kêr e c’heller gwelet pegen pouezus eo ar merdeiñ e buhez Brestiz, evel e traezhenn ar Vilin Wenn, plankennerien-dre-lien a-leizh warni, hag aod ar Minou, lec’h ma vez seurferien. Menegomp ivez 8 500 a dud evit an obererezhioù merdeiñ ha 81 000 troiad bep bloaz kement ha renabliñ kement tra a sell ouzh Brest hag ar mor. Splann eo ar birvilh-se gant ouzhpenn 60 abadenn verdeiñ ar bloaz, eus ar regataoù ordinal er vorlenn betek ar rederien-morioù en em gav e Brest e fin an Trofe Jules Verne.\nAr porzh-bageal kentañ e Breizh eo Brest, hag ennañ e ouezer mat reiñ ton d’ar morioù ha d’ar voraerien a zo dre ar bed ! Abaoe 1992, bep pevar bloaz e miz Gouere, e vez aozet unan eus brasañ bodadegoù bigi ar bed. Etre an 13 hag an 19 a viz Gouere 2016 e vo ur 1 300 bag bennak eus an holl sevenadurioù liammet ouzh ar mor, 15 000 moraer eus pep lec’h er bed, o kemer perzh e Brest 2016 en-dro da bemp bro hag a vo kouvidi a enor. Ur gwir ziskouezadeg hollvedel evit ar mor hag ar bigi e vo.


Golo an embannadenn amerikan (1987, DC Comics), ha hini an embannadenn vreizhveuriat, amerikan ha kanadian (1995, Titan Books)\nWatchmen a zo un heuliad albomoù bannoù-treset amerikan (comic). Er Stadoù-Unanet e vez gwelet evel ur romant grafek (graphic novel). Savet eo bet gant Alan Moore (senario), Dave Gibbons (tresañ) ha John Higgins (livioù). E penn-kentañ ar bloavezhioù 1980 e voe prenet gant tud DC Comics gwirioù meur a dudenn pec'hennet gant Charlton Comics, ha kinniget e voe da Alan Moore aozañ un heuliad berr diwarno. Ar gourharozed a voe kemmet un tammig, ha dont a rejont da vezañ Watchmen. Lakaet eo bet da film gant Zack Snyder e 2009.\n3 An tudennoù\n5 An albomoù embannet er C'hwec'hkorn\nE 1985 e c'hoarvez an darvoudoù kontet e-barzh Watchmen. Ar gourharozed o deus dilezet o micher, hag e seblantont mont diwar wel an eil war-lerc'h egile. Un trede brezel bed, etre ar Stadoù-Unanet hag bloc'had ar reter a zo war-nez kregiñ. E 1959 eo deuet war wel Doctor Manhattan, ur gourharoz ken galloudus ken ez eo tamm pe damm par da zoue, hag abalamour d'an darvoud-se eo bet kemmet red an Istor : gant ar Stadoù-Unanet eo bet gounezet brezel Viet-Nam, n'eus ket bet eus gwallskouer ar Watergate, ne vez ket mui implijet tireoul, hag emañ bepred Richard Nixon e penn ar vro. A-hed an albomoù e kaver ivez dielloù skrivet a denn da ved Watchmen : pennadoù kazetennoù ha pennadoù deizlevr unan eus an tudennoù. Ma n'eo ket liammet kement-se ar pennadoù-se ouzh red an istor e pinvidikaont anezhañ memes tra.\nDielfennañ[kemmañ | kemmañ ar vammenn]\nGraffiti diwar Watchmen\nUn istor gourharozed gwirheñvel eo : war-bouez Doctor Manhattan n'o deus ar re all tamm galloud dreistordinal ebet. Koshaat a reont, ha paket e vezont gant diwaskadennoù, douetañs, follentez hag ar breinadur. Kregiñ a ra an istor gant muntr ur gourharoz. Diazezet eo Watchmen war arouez ar smiley hag a gaver stank en istor, hag a zo arouezius eus ster ar vuhez hag eus disurzh an hollved.\nDiazezet eo titl an oberenn war ar ger saoznek watch hag a dalvez sellout ouzh, evezhiañ, hag a dalvez eurier ivez. E 12 pennad eo rannet an oberenn, hag e pep hini anezho e kroger gant skeudenn un horolaj o tiskouez emeur o tostaat ouzh hanternoz. Skeudenn an amzer o treiñ hag o kas an dud war-du fin ar bed a gaver ivez, dindan stumm un tarch gwad stumm ur biz dezhañ. Ar skeudenn-se a gaver war smiley golo al levr.\nAnv a zo ivez eus an dro-lavar latin « Quis custodiet ipsos custodes? » (« Piv a ziwall diouzh ar warded ? »), tennet eus un destenn gant Juvenal. An droidigezh saoznek (« Who watches the watchmen ? ») a gaver en albom, treset ouzh mogerioù, rak disfiz o deus an dud rak an doare ma tegas Watchmen ar justis.\nA-fet tresañ ez eo gwall binvidik an oberenn, ha meur a elfenn anezhi a gaver en-dro el lagadennoù hag en istor dre vras.\nWatchmen: a-gleiz da zehou: Ozymandias, Silk Spectre II, Doctor Manhattan, The Comedian (war e benn-glin), Nite Owl II, Rorschach\nThe Comedian (Eddie Blake)\nRorschach (Walter Joseph Kovacs)\nSilk Spectre II (Laurie Juspeczyk)\nEmbannet eo bet Watchmen gant DC Comics azalek 1986. Plijet-bras e voe ar vurutellerien, ha roet e voe priz Hugo da Watchmen. Ar wech kentañ e oa e vefe roet ar priz d'un albom bannoù-treset. Priz an albom estren gwellañ a voe tapet ivez gant Watchmen da-geñver saloñs bannoù-treset Angoulême e 1989. Lakaet eo bet e-touez ar 100 romant saoznek gwellañ embannet abaoe 1923 gant skipailh ar gazetenn amerikan Time. \nAn albomoù embannet er C'hwec'hkorn[kemmañ | kemmañ ar vammenn]\nZenda : levrenn1 betek 6 ; adembannet dindan stumm 2 levrenn (1992).\nDelcourt : embannadenn glok (1998).\nPanini : embannadenn glok ha troidigezh nevez (2007). Adembannet miz C'hwevrer 2009.\nLec'hienn ofisiel e galleg\nAktourien film Zack Snyder\nPennad-koaz gant Paul Greengrass\nPennad-kaoz gant Zack Snyder\nAtersadenn Alan Moore : Toasting absent heroes, Alan Moore discusses the Charlton-Watchmen Connection.\nAdtapet diwar « https://br.wikipedia.org/w/index.php?title=Watchmen&oldid=1758903 »\nKemmoù diwezhañ degaset d'ar bajenn-mañ d'an 4 Eos 2017, da 12:18.


Mediaouegoù ha Ti ar Vro Kemper : Ur c’henlabour hag a dalvez bepred evit ma vo aesoc’h kavout al levrioù brezhonek\nMediaouegoù ha Ti ar Vro Kemper\nLe 14/05/2021 • Mis à jour le 14/05/2021 | 16h48\nAbaoe ma oa bet fiziet e levraouegad e mediaoueg Kemper e 2016 e kendalc’h ar gevredigezh « Ti ar Vro » da greskiñ ingal an dalc’had teulioù-se.\nGant Ti ar Vro e vez dibabet ha prenet levrioù hag a vez lakaet en dalc’had. Ur c’hant levr bennak a oa en degasadenn diwezhañ a zo bet graet nevez zo gant ar gevredigezh. En holl ez eus ouzhpenn 2 800 levr prestet gant Ti ar Vro en deiz hiziv hag a c’haller amprestañ er vediaoueg Alain Gérard.\nGallout a reer lenn an teulioù-se er sal « Glad ha Kerne » a zo en estaj 1añ ar vediaoueg Alain Gérard ha gwelet anezho e roll ar mediaouegoù war ar Genrouedad. Gallout a reer eta mirout anezho ha lakaat anezho da zont d’al levraoueg an tostañ d’e di.\nGallout a reer ivez kavout levrioù pe teulioù brezhonek en estell « yezh » pe « yaouankiz » ar mediaouegoù. 1 700 daveenn zo en dastumadoù teulioù evit an dud deuet, ouzhpenn 870 daveenn zo evit ar re yaouank.\nKement ha degas da soñj\nLec’hienn Genrouedad ar mediaouegoù dre ar moned « E Brezhoneg » ha 3 doare da dizhout anezho : « Brezhoneg Oadourien / Brezhoneg Yaouankiz / Ti Ar Vro . Drezo e c’hall an dud ober enklaskoù en un doare resisoc’h (dre lec’h, dre rumm, dre astell, …), klask ha kavout teulioù. Gant lec’hienn, rouedadoù sokial ha chadenn YouTube ar mediaouegoù e vez kinniget un dibab a bep seurt danvezioù brezhonek pe en-dro da sevenadur Breizh, e galleg hag e brezhoneg : lennadennoù, dibaboù teulioù, kronikennoù e kenlabour gant Radio Kerne…


Guirionéeu ag er Religion/Chapistr 56 - Wikimammenn\nGuirionéeu ag er Religion/Chapistr 56\n◄ Red-é pardonnein d’hun anemisèd hag ou hârein. Digaréeu faus er ré e refus pardonnein d’ou nessan. Hilleih e grèd pardonnein, ha neoah er pardon e rant ne vé quet gùir pardon. ►\nCHAPISTR HUÉH HA HANTÉR-HAND.\ndigaréeu faus er ré e refus pardonnein d’ou nessan.\nI. A pe vehé unan-benac aral vehé, m’er pardonnehé a volandé vad ; mæs hennéh ! n’en dé nameit ur fal dra, péhani ne vérit na truhé na pardon. Hà hui, péhani, arlerh ur million a béhedeug en dès méritet bout flastret dré en ol treu crouéet, ha hui e zou hui gùel aveit-hou ? Ma ne vérit quet ma pardonnehet dehou, Jesus-Chrouist er mérit ; Jesus-Chrouist ean-memb-é e houlen er pardon eid en anemis-cé ; mar refuset er pardon-cé d’en Eutru Doué, n’en d’oh quet mui un dén, mæs ur monstr péhani ne vérit quet bihuein.\nII. Ne hellan quet pardonnein nac ancoéhat en droug en dès groeit t’ein ; hui e zoug enta er santance ag hou condannation, a pe laret de Zoué : Pardonnet-t’emb hun offanceu, èl ma pardonnamb d’er ré en dès hun offancet. Hui hum dromp é larèt penaus ne hellet quet mouguein hou santimanteu a gaz. Gùir-é martezé penaus ne hellet quet mirèt a santein caz ; mæs hui e hel refus hou cousantemant de guement-cé. Er fal chongeu péré n’en dint quet a volanté vad, ne gouciant quet er burtæt ; er memb tra, er santimanteu a gaz de béré ne gousantér quet, ne vougant quet er garanté. Ne vennet quet pardonnein un anemis en dès groeit gueu d’oh ! Mæs er pardon e refuset dehou, hàg ean e chervigeou d’oh de nitra ? Pêl doh inou, hou trougcalon en dès groeit muyoh a boén d’oh hag a gueu én hou quevér eit ne hel gobér fallanté hou ç’anemisèd. Un huguenaud en doé lausquet un tèn ar limage hur Salvér ; mæs en tèn-cé e zistrohas doh-t-hou hag el lahas marhue-mic. Hou nessan e zou limage en Eutru Doué : a pe ziscarguet ar nehou hou caz hag hou fallanté, hui e ra quel liès taul d’hou ç’inean, péré e lam hé buhé guet-hi.\nPetra e chongehoh-hui ag un dén de béhani é vehé lairet ul liard, a pe daulehé er rest ag é vadeu ér mor eid hum vangein ; pé a pe laquehé ur goutel én é galon rac m’en dès bet hum guignet ? Hui e hra pedost er memb tra a pe ret, dré hou caz, er marhue d’hou ç’inean, aveid ur hol pé ur gonz distér. Tud diavis, ne bret a stad, hui, ag hou ç’inean meit revé talhuedigueah ur som distér a béhani é hès bet groeit gueu doh-oh, ha hui hi laq ér balance guet ur gonz e zou bet laret a han-oh.\nHou ç’anemis en dès groeit gueu doh-oh ! Mæs ean en dès groeit muyoh a gueu doh-t-hou é hunan eit m’en dès groeit d’oh-hui. Méritein e ra hou truhé quêntoh eid hou colér. A pe zehé a hobér gueu doh-oh ha couéh én un tor-goug benac hag a zraillein é gorv, hui hou pehé truhé doh-t-hou. Allas ! ean e hra calz goah a pe daul é inean én ihuern, a pe gass ar-n-oh guet é dauleu téad. Chetu er péh e zeli hou ç’anquinein muyoh eid en ol drougueu en dès groeit t’oh ; rac er guélèt e hret é col é inean a gaus t’oh. Mar col é inean, e laret-hui, n’en dé quet dré men goal-é. Ah ! crechénion, mèn é ma hou fé hag hou caranté ? Deustou m’hum gol en inean-zé, hemb n’en dé dré hou coal-é, hà n’en dé-hi neoah collet ? Un Doué en dès scùillet é hoaid eid hi salvein. Ouilet enta doh hi gùélèt doh hum gol ; ha neoah hui ne hret quet stad erbet ! Muyoh é havalet doh en diaul eit doh un dén. Sant Françæs a Sales e laré ar guement-cé : Ne houyan quet péh sort calon en dès reit en Eutru Doué d’ein-mé ; mæs a p’en devehé merchet t’ein en dout caz doh un anemis, n’hellehen quet donnèt de bèn a guement-cé.\nIII. Hà ret-é d’ein-mé cârein unan n’em hâr quet hag e glasq gobér poén d’ein ? Ya, hemb arvar, obliget-oh de guement-cé. Péh dishavaledigueah e vehé étré ur payan ha hui, e lar Jesus-Chrouist, ma ne gâret meit hou ç’amièd hag hou ç’hobérerion vad ?\nN’en dé quet ret d’oh discoein d’un anemis ur garanté a gonfiance, èl d’hou cùellan amièd ; mæs hui e zeli d’er bihannan discoein dehou ur garanté a batiantæt, souffrein é zefauteu, er gùennat dirac er réral, dihoal a hoal-gonz a nehou, guet eun a hobér gueu d’é inour, nac a gredein rai vean er péh e gleuet larèt ar é goust. Hui e zeli hou pout ur gùir garanté aveit-hou, desirein vad dehou, pedein Doué eit-hou, er saludein, monnèt d’er gùélèt mar er goulen, gobér pligeadur ha rantein chervige dehou a pe gavet en tu d’er gobér.\nIV. Prest-on d’hobér ol en dra-zé ; mæs pihue e zeli pligein quetan d’en aral ? Mar vennet bout èl gùir grechénion, èl crechénion carantéus, ne sellet quet quen tost. Hou ç’orgueil e lar d’oh é ma d’en aral-é gobér er hetan pas ; mæs, hemb hum sourciein a zevérieu er réral, groeit attàu hou ceré-hui ; ma ne hret quement-cé, douget ma tehé en Eutru Doué a zispris hou pedenneu hag hou sacreficeu. Hag é vehoh prest de guenig hou prov étal en autér, e lar Jesus-Chrouist, ha mar da chonge t’oh penaus hou nessan en dès un dra benac énep t’oh, lausquet azé hou prov, ha quênt monnét pêlloh, quêrhet d’hum gleuèt guet-hou. Hà ret-é, eid ur poënd diavis a inour, hum laquat én dangér a lezel hou ç’inean én ur stad a varhue ?\nMæs me zou ihuelloh é carg eit-hou. Ne vern quet. Ne gonzér quet amen a garg nac a rang ; dirac Doué, n’en d’oh nitra drest hou prér, martezé é oh hoah izeloh eit-hou. Hag open, Jesus-Chrouist n’en dé-ean calz drest-oh ? Neoah, ean hou clasq er hetan. Ne oé-ean ihuelloh eit Judas ? neoah, ean e voquas dehou. En ampeleur August, ne oé-ean drest en treitour Cinna, neoah, ean e zischennas diar é drôn eit boquein d’er fal dén-zé, péhani ne glasqué nameit lemel é vuhé guet-hou.\nN’en dé quet ret t’oh, é gùirioné, gobér treu méhus eid hou rang, é sigur cavouèt grat vad unan distérroh eid oh ; mæs ret-é d’oh gobér er péh e houlen guet-noh er scuir vad, er garanté hag er religion.\nArlerh hou pout queméret avis ur bugul mad, mar credet é cousciance é hellet goulen bout digollet ag er gueu e zou bet groeit doh-oh, goulennet-ean dré vad, guet caranté, ha nepas dré orgueil na dré vangeance.\n1° A pe ne hel quet fallanté m’anemis, nac é zigastèd ém hevér, nac er vrastèd ag en droug en dès groeit t’ein, nac er volanté é péhani é ma hoah d’er gobér, me mirèt ag er hârein dirac Doué, me feahou de jamæs en ol digaréeu e zehé ém halon énep d’er garanté. 2° Me gârou enta en anemis-cé, me bedou Doué eit-hou ha me vou perpet prest de rantein chervige ha d’hobér pligeadur dehou. — Men Doué, reit-t’ein nerh ha courage de héli er résolutioneu-zé.\nAdtapet diwar « https://br.wikisource.org/w/index.php?title=Guirionéeu_ag_er_Religion/Chapistr_56&oldid=90957 »\nKemmoù diwezhañ degaset d'ar bajenn-mañ d'an 29 Eos 2016, da 17:15.


Franz Ferdinand Aostria-Este - Wikipedia\nFranz Ferdinand Aostria-Este\n(Adkaset eus Franz Ferdinand von Österreich-Este)\nFranz Ferdinand taolennet gant Kasimir Pochwalski e 1914\nFranz Ferdinand Aostria-Este, pe Franz Ferdinand von Österreich-Este hervez e anv alamanek, ganet d'an 18 a viz Kerzu 1863 e Graz, e Stiria (Aostria), ha drouklazhet 28 a viz Even 1914 e Sarajevo, a oa priñs pennhêr impalaeriezh Aostria-Hungaria. Élisabeth (1878-1960).\nFranz Ferdinand en e yaouankiz.\nFranz Ferdinand a oa mab henañ an arc'hdug Karl Ludwig von Österreich, a oa breur da Franz Joseph Iañ, impalaer Aostria-Hungaria, ha da Vasimilian (1832-1867), impalaer Mec'hiko.\nE vamm, Maria Annunziata di Borbone-Due Sicilie (1843-1871), a oa merc'h d'ar roue Ferdinando II an Div Sikilia, hag eil pried Karl Ludwig. Tri bugel all o doe Karl ludwig ha Maria Annunziata : Otto de Habsbourg-Lorraine (1865-1906) ; Ferdinand de Habsbourg-Lorraine (1868-1915) ha Marguerite de Habsbourg-Lorraine (1870-1902). Mervel a reas e vamm Maria Annunziata da 28 vloaz en 1871 pa ne oa nemet eizh vloaz. E dad, div wech intañv, ac'h addimezas neuze en 1873 da Maria Teresa de Bragança, ha ne oa nemet eizh vloaz war he mab-kaer. Div verc'h he doe ar vamm-gaer. En 1875 e varvas e genderv Francesco V, diwezhañ dug Modena, hag eñ divugel.\nPennhêr[kemmañ | kemmañ ar vammenn]\nEn 1889 en em lazhas e genderv, an arc'hdug Rudolf, mab pennhêr an impalaer, en Mayerling, war un dro gant e serc'h Marie Vetsera. Ha setu neuze tad Franz Ferdinand, Karl Ludwig, da vezañ pennhêr ar gurunenn. Mervel a reas Karl Ludwig e 1896. Ha setu Franz Ferdinand deuet da vezañ pennhêr.\nFranz Ferdinand gant ar Seereise-Denkmünze 1892/93\nAr gontez Sophie Chotek.\nDimeziñ a reas e Gouhere 1900 da Sophie Chotek.\nLazhet e voe d'ar Sul 28 a viz Mezheven 1914 e Sarajevo, war un dro gant e bried, dugez Hohenberg, gant ar broadelour serb, eus Bosnia, Gavrilo Princip, un ezel eus ar stollad Mlada Bosna (Bosnia Yaouank). An darvoud-se graet Gwalldaol Sarajevo anezhañ, a roas hent d'ar brezel-bed kentañ, hag a zegasas distruj an impalaeriezhioù rus, austrian-hungarat, alaman, otoman.\nAdtapet diwar « https://br.wikipedia.org/w/index.php?title=Franz_Ferdinand_Aostria-Este&oldid=1848238 »\nKemmoù diwezhañ degaset d'ar bajenn-mañ d'an 26 Gwe 2019, da 12:33.


Pajenn:Morvan - Buez ar Zent, 1894.djvu/113 - Wikimammenn\nPajenn:Morvan - Buez ar Zent, 1894.djvu/113\n10 a C’houevrer\nsantez skolastik, guerc’hez\nhent, pe var dro, etre ann diou gouent. Eno e choment neuze eur pennad da gomz a draou mad ha santel.\nHogen, eur blavez m’oant eat evelse d’en em velet hervez ho c’hustumm, Skolastik a lavaraz d’he breur dioc’h ar pardaez : « — Va breur ker, chomit hirio, me ho ped, da dremen ann noz ganen ma kaozeimp hon daou ac’hann da varc’hoaz divar benn gloar ha joausded ar baradoz. » Mes sant Beneat a respountaz : « — Petra livirit, va c’hoar geaz ? Ne c’hellann ket chom; pec’hed am befe o tremen ann noz er meaz euz va c’houent. »\nO klevet ar respount-se, ar Zantez a oue rannet he c’haloun, ha setu hi ha kroaza he daouarn var ann daol hag harpa he fenn var c’horre. Kerkent e tirollaz da vouela enn eur bedi Doue da gaout truez outhi, ha kerkent ive e savaz eur barr-arne spountuz petra bennag m’oa digoc’henn-kaer ann amzer. Al luc’hed a zilamme enn ti, ar gurun a strake hag ar glao a goueze teo ha puill egiz pa vijet bet o teuler dour gant barazou. Ne zerviche mui da Veneat sonjal distrei d’he gouent. Pa velaz ann dra-ze, ar Zant a skandalaz he c’hoar goustadik enn eur lavaret : « — Va c’hoar geaz, petra oc’h euz-hu great? Plijet gant Doue ho pardouni! »\nMes Skolastik a respountaz : « — Pedet em euz ac’hanhoc’h, ha noc’h euz great van. Goudeze em euz pedet ann Aotrou Doue, ha Doue en deuz va zelaouet; brema it d’ar gear mar gellit, ha list ac’hanon ama va-unan. »\nSant Beneat a goumprenaz dre ar mirakl a ioa c’hoarvezet oa bolontez Doue e chomje da dremen ann noz gant he c’hoar. Chom a eure, ha betek goulou-deiz ne ehanjont ho daou da gomz euz a euruzded ar Zent er baradoz. Da c’houlou-deiz, peb hini anezho a zistroaz d’he gouent.\nTri devez goude, Beneat a ioa enn he gambr pa velaz, enn eur zellet enn ear, ene Skolastik o nijal d’ann env dindan furm eur goulmik venn. Raktal ec’h en em lakeaz da veuli ha da drugarekaat Doue, ha goudeze e kasaz lod euz he venac’h da gerc’hat korf he c’hoar evit he enterri\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/113&oldid=137288 »


Dizoloin an Appart Hotel Kemper Breizh\nE kreiz ker Kemper , nebell deus ar c’hozker, an osteldi zo lec’hiet mat, (Kemper ker an arzoù kaer, kerbenn ar vro Gerne leun a istor) gant un dachenn disglav ha sur evit parkan an otoioù. E pemp munutennig deus an Iliz veur Sant Kaourintin, e kavfet un ti ostel gant ranndiez bras ha cheuc’h.\nEl lojeizoù an Appart Hotel, vo kambreier aeset ha gant an aesamantoù. Nebell deus mirdi breizh ha kreizenn an arzoù nevez, hon ti ostel ‘zo ivez e 200 metrad deus sal an ti kendalc’h Sal ar gouelioù ar Chapeau rouge nevez adreset ha tost deus kaeoù ar ster oded, e touez ar rinierou vravan ‘zo.\nA hent all, e ‘vo tu deoc’h tanva un tamm deus pinvidigezh sevenadur Breizh, leun a birvin hag ivez deus ar boued hag an holl plijadurioù ar gof. Deus kreiz an departamant e vo dizoloet ar vro Gerne, lies anavezet. Tornaodoù lemm koulz hag ar mor flour, Kemper ar c’houlz goteg pe ar porzh ker serret Konkerne. Dizoloin rafet: Benoded, Douarnenez, Beg ar raz, ar Gilvineg…\nEtre an hengoun don, an istor, mor ha boued.


Komaitho - Wikipedia\nKomaitho (Κομαιθώ e gregach) a oa merc'h Pterelaos, roue Tafos, e mojennoù Hellaz kozh.\nBrezel a oa etre Thebai ha Tafos, hag Amfitryon a oa e penn arme an enebourien. Ne c'helle ket tud Thebai kemer kêr-benn Pterelaos hep e lazhañ, ha n'hallent e lazhañ nemet war-lerc'h troc'hañ ur vlevenn aour a oa e-kreiz e vlev. Aesat tra da ober da verc'h ar roue, Komaitho, a vage karantez ouzh Amfitryon.\nHa hi da droc'hañ ar vlevenn vurzhudus da reiñ an trec'h da mestr he c'halon. Met hennezh a oa soudard da gentañ ouzhpenn ma oa dimezet da Alkmene, chomet er gêr. Evit he zrugarekaat e lazhas Amfitryon ar verc'h treitour, hag e roas an inizi e dalc'h roue Tafos d'e genvrezelourien.\nAdtapet diwar « https://br.wikipedia.org/w/index.php?title=Komaitho&oldid=1768061 »\nDernière modification le 5 Gwe 2017, à 08:40\nKemmoù diwezhañ degaset d'ar bajenn-mañ d'an 5 Gwe 2017, da 08:40.


Sine : Tout le monde debout | YA! Keleier e brezhoneg - kazetenn sizhuniek enlinenn\nKeleier » Levrioù, planedennoù, sine » Sine : Tout le monde debout\nSine : Tout le monde debout\n02 / 04 / 2018 | Levrioù, planedennoù, sine, Sevenadur ha dudi | Commentaires fermés sur Sine : Tout le monde debout\nUr film sevenet gant : Franck Dubosc (2018)\nGelliñ a ra an arvesterion en em c’houlenn pezh film a c’hell boud savet gant un den nad eo ket ober gant ar c’hamera e zouar-gwinizh. Nevez so nawazh e oamp bet sourprenet, ha braw, gant an taol kàer sevenet gant Albert Dupontel gant e film Au revoir là-haut.\nSetu ur fentigeller arall é c’hoari gant e gamera ive : Franck Dubosc, daet ur film braw a-walc’h gantañ ive : Tout le monde debout ! Anavoud a raomp mousfent Franck Dubosc, pa c’hoari ar foeñvour par ma c’hell, pabor hag a anav peb tra, merc’hetaer touet, fier ha faro, ha liez tapet ive d’e dro, rag tro-dro dezhañ ne vez ket an dud sod ataw.\nAmañ e kavomp ar memez den, rag Franck Dubosc an heni eo a c’hoari Jocelyn, ur penn embregerezh, ataw merc’hetaer touet, un den na’n deus ket mezh da livañ gevier evid doned da benn a amoediñ ar plac’hed. Etre fars ha bourd e laka ar sevener e ide da zisklosañ heb skuizhañ an arvesterion, rag ouzhpenn 80% anezhe o deus karet ar film, sañset.\nC’hoarzhed a raomp evel-just, mez mantret omp ive pa welomp an den moned beteg strad ar vouilhenn a-gaoz d’e c’hevier. Rag n’hell ket ar Jocelyn-se parraad a lâred gevier, ha pikoloù gevier, pas c’hoari. Beteg moned re bell gante, beteg kouezhel en hent-dall. Setu aze danvez ar film : gweled a raomp un den gant e akustumañs boud c’hoarïet gant e fallbleg.\nGoude marw e vamm e oa bet Jocelyn beteg ranndi honnezh, evid adtapoud marse diwezhañ soñjoù e vugaleaj. Ha du-se e ra anavoudegezh gant e amezegez (e voazinez), ur fulenn a blac’h. Siwazh evitañ, pa za ar plac’h-se e darempred gantañ ema azezet e kadoer rodeg e vamm, ha krediñ a ra ar vaouez yaouank ema handikapet ive… ha ne gred ket an den dizlâred diouzhtu. Setu penaoz en em gav Jocelyn gant un hent riskluz-braz. Rag goude boud graet anaoudegezh gant ar plac’h-se, honnañ a brezant he c’hoar dezhañ, ha hi en ur gadoer rodeg ive, mez maleuruzamant eviti, n’eo ket evid farsal. Ha ne gred ket Jocelyn lâred ar wirionez dirag an oll.\nPenaoz tennañ a-dreñv bremañ, pand eo waet ken pell-se ? Daoust ma wel splann a-walc’h pegen sod ema e fesonoù, daoust m’ema e vignoned é lâred dezhañ distroiñ d’ar wirionez an abretañ ar gwellañ, ne gav ket ennañ trawalc’h a galonegezh evid talañ douzh ar gaou spontuz en deus lâret. Ha diskenn a ra en toull, pazenn ha pazenn, ha deval a ra en ifern en deus kroueet evitañ e-hunan gant e gomzoù dibouell. Ne wel ket mui penaoz distroiñ d’ar realded heb koll e hanw mad. Etre daou soñj ema : petra ‘ vo ar c’houstusañ evitañ, doned a-dreñv, da lâred eo disklaeriañ ar wirionez ha koll istim an dud tro-dro dezhañ pe derc’hel da voned gant e hent dall ?\nDaoust d’ar re henn kar hag a ra o seizh gwellañ evid roiñ dorn dezhañ e foñs ar puñs, e talc’h da blantañ kaol ar faosoni, rannet ha frailhet e ene rag gweled a ra ar briz a vo da baeañ emberr. Ur film etre noz ha deiz eo enta, farsuz meur a skenenn ennañ mez siriuz-braz ive pa ziskouez an handikap hag e lec’h er gevredigezh. Plijuz eo gweled Alexandra Lamy hag Elsa Zylberstein, daou bortred a vaouezi dalc’het gant o c’hoantoù hag o foanioù, poanioù-korf ha poanioù-spered.\nN’eo ket ar gevier traoù dibaot. En-dro dimp e vleuñvont hañv-gouiañv, beteg penn uhellañ ar gevredigezh, er broioù estren kement hag er vro-mañ, en endro pell kement hag en endro tost. Ennimp marse, kit da ouied… N’eo ket gwir ?


Pajenn:Perrot - Bue ar Zent.djvu/660 - Wikimammenn\nPajenn:Perrot - Bue ar Zent.djvu/660\nTrede devez warn-ugent a viz Gwengolo\nGwerc’hez (kentan kantved)\nAr werc’hez Thekla, ginidik eus a Ikon, a oe gonezet da Jezuz-Krist gant an abostol bras, hag he deus bet meuleudiou eleiz digant Tadou Santel an Iliz, a lezhanve anezi merc’h henan sant Pôl, ar gentan merzerez e-touez ar merc’hed, evel m’eo sant Stephan ar c’hentan merzer e-touez ar bôtred.\nDanve he devoa ha gouiziegez, ha kelou a oa ganti da zimezi d’eun den yaouank a zoare, e hano Thamyris. Mes eur wech m’he devoe grêt anaoudegez gant Jezuz-Krist, e fellas d’ezi miret he gwerc’hded dre garante evitan. Tamallet e oe neuze gant he c’herent da vezan kristenez, ha c’houezet e oe eun tântad evit he devi ; ar zantez a reas sin ar groaz, ha kentoc’h eget nac’h he Doue en em dôlas en tân. Raktal, eur pildour a deuas hag a vougas an tântad, hag ar verzerez n’he devoe droug ebet.\nKaset e oe neuze da Antioch ; eno e oe staget ouz daou gole goue, evit ma vije laket a dammou, mes an daou aneval, kaer e oa o broudan, ne flachent tamm.\nNeuze e oe stlapet en eun toull leun a aëred, mes a drugare Doue, e c’hallas sevel ac’hane ive hep bezan flemmet.\nAr gouarner, souezet mik o welet kemend-all, a lezas ar verzerez da vale en peuc’h. Eleiz, o welet pegen birvidik oa he fe ha pegen santel oa he bue, a c’houlennas ar vadeziant. O vezan dizroet d’he bro, en em dennas war eur mene, en he zi he-unan. Erfin, oajet a zek vla ha pevar-ugent, brudet dre he vertuziou hag he miraklou, e roas he ene d’he C’hrouer. He c’horf a oe sebeliet en Seleusi.\nAn Iliz, en pedennou an dud war o zremenvan, a ra memor eus tourmanchou santez Thekla, pa lavar :\n’Vel ar Werc’hez Thekla, ho peus bet diframmet\nEus tri dourmant euzus, hep bezan bet gloazet,\nTeurvezei ive hemer, Otrou, an ene-man,\nHa krennet hepdale, poaniou e dremenvan.\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/660&oldid=140955 »


Journal de Renaud Camus, mardi 22 octobre 2013\ncréée le mercredi 23 octobre 2013, 22 h 05Mardi 22 octobre 2013, une heure moins le quart du matin (le 23). Pierre a déjà visité à Quincy, près de Boston, les trois résidences des Adams, dont les ~~~~~~~~ ~~~~~~~~ ~~~~ ~~~~~ ~~~~~~~~~~~, ~~~~~ ~~~~~~ ~~~ ~~~~~ ~~~~~~~ ~~~~~~. ~~ ~~~~~~~ ~~~~~~ deux avions il ~~ ~~~ ~~~~~ ~~~ ~~~~~~~ ~~~~~~, ~~~~ ~~~ ~~~~~~~~~~~~~~~, ~~~~~ ~~~~~~~~~~ ~~~ ~~~~~, ~~~ ~~~ ~~~~~~ — ~~’~~~~~~ ~~~~~~~ ~~~ ~~~~ ~~~~~ ~~~~ ~~~ ~~~~~ ~~~~~~ ~~~~, et la seule ~~~~ ~~~~~~~~~ ~~’~~~~~~~~~~ ~~~~~~~~~ ~~~ ~~~~~~ ~~~ ~~~~~~~~, ~~~~ ~~~~~~ ~~~’~~~ ~~ du bas, ~~~~ jardins.\nAujourd’hui ~~~ ~~’~~ ~~~~~~ ~~~~ ~~’~~~~ ~~~~~~~, ~~~~. ~~~~~ ~~~~ ~~~~~~~ ~~~~ venu très vite ~~~~~~~ ~~~~~~~~~~~, ~~~~~~~ ~~~ ~~~~~ ~~~~~~~ ~~~ ~~~~~~~~~ ~~~ ~~~ ~~~~~~~~, ~~ ~~’~~~~~~~~. ~~~ ~~ ~~~~~~~~ ~~~~ ~~~~~~~ ~~~~ ~~’~~~~~~ ~~~~~~~~, ~~~ ~~~ ~~~~~ ~~~~~~~~~, ~~~~~ ~~~ chauffe-eau, et, apparemment, ~~’~~~~ ~~~~~~~~. ~~~ ~~ ~~~~ ~~~~~~ ~~~ ~~’~~~~~~~~~~~~ ~~~~~ ~~~~~ ~~~~~~~~~ ~~~~ ~~~ ~~~~~~~ ~~ ~~~~~~ ~~’~~~~ ~~~~~~~. ~~~ ~~~~ ~~~~~ gentil.\nJe ~~~~~~~~~~~~ ~~~~~~ ~~~~ ~~~~~~~ ~~~~~~~, qui vient de ~~~~~~~, ~~ ~~~~~~~~~-~~~~-~~~~~ ~~~~, ~~~~ ~~~~ ~~~~~~ ~~~~~ ~~~~~, ~~~ Yvan, ~~~ ~~~ ~~~~~ ~~~~~~~, ~~~~, ~~~~, ~~~~~~ ~~~~~~~ ~~~~~ ~~~~ ~~~ ~~~~~~~ ~~~ ~~~~~~ ~~~ ~~~~~~~~ d’une main de ~~~~ ~~~~~ ~~~~~~~~~ ~~~~~~-~~~~~ ~~~~~~~~~~~, ~~’~~~-~~~~ ~~~~~~, ~~~~~~~ ~~~~ ~~~~~~~~~~~ ~~~~~~ ~~~~ ~~~~~~~~ ~~~ ~~. ~~~~~~ ~~~ ~~~~ ~~~~~~~~~~ ~~~~~ ~~~ ~~~~~~~~~ ~~~ ~~~~~~ ~~~ ~~~~ ~~~~~, le jeune Beaudonnet, ~~~~, ~~~~~~~~ ~~~ ~~~~~~~~ ~~~~~~ ~~~~~~~~~~~ ~~~~~~ ~~~~ ~~~~~~ ~~~~~~~~~~, ~~~~~~~~ ~~~ ~~~~~~~~, ~~~~~~~~ ~~ ~~~~~~ ~~~ ~~’~~~~~~ ~~~~ ~~~ ~~~~~~ ~~~ ~~~~~~ ~~~~ ~~~~~ ~~~~ ~~~~ jeunes femmes de ~~~ maisonnée.\nMalgré ~~~~ ~~~~~~~~~~~ ~~~ ~~~ ~~~~~~~ ~~~~~~~~ ~~~~~ ~~~~~~~~ ~~’~~~~~~ ~~~~ ~~~ ~~~~~ ~~~~~~~~~~~~~, ~~~~~~~~~~~-~~~. ~~~~~ ~~’~~~~~~~~~~ ~~~ ~~~~~~ ~~~ ~~~~~ ~~ ~~~~~ ~~~~~~~~~ ~~~~ ~~~~~ une femme, une ~~~~~ ~~’~~~~~~~~, ~~~~~~~~~ ~~~~~~ ; ~~~~~ ~~~~~~ ~~~~~~~~~~ ~~~~~~~~ ~~~~~ ~~ ~~~~~ ~~~~~~~~, ~~~~~ ~~~~~~~-~~-~~~. ~~~ ~~~~~~-~~~~~, ~~~~~~~~~~~~~, ~~ ~~~~~ ~~~~~~~~~~ ~~~~ ~~~~~ ~~~~ ~~~~~~, ~~~~~ ~~~~~~-~~~~~ ~~~~~ le toit conjugal. ~~~~ ~~~~~~ ~~~~~~~~~~~~~ ~~~~ ~~~~~~~~, ~~~~ ~~~~~~~~~~, ~~~ ~~~~ ~~~~~~-~~~~~ ~~~ ~~~~~~~~~ ~~~~ ~~~~~~, ~~~ ~~~~~ ~~~~~~. ~~~ ~~’~~ ~~ ~~~~ ~~~~ ~~~~~~~ ~~~~~ ~~~~ ~~’~~~~ ~~~~~~~ entendu plaisanter un ~~~~ ~~~~ ~~~ ~~~~~~~ ~~~ ~~~~ ~~~~~~~~~~~~ ~~~~~~~~~~ ~~~~~~~ ~~~~~~~~~, ~~~~~ ~~~~~-~~~~~ ~~~~ ~~~~~~-~~~~~, ~~~~~~~~~~, ~~~ ~~~~~~~~~ ~~~~~ ~~ redire.\nL’autre ~~~~~~ ~~~~~~ ~~~~ ~~~~~~, ~~~~~~ ~~~ ~~~~~~~ (la Grande), mère ~~~ ~~~~~~~~~~ ~~~~~~, “~~~~~~”, ~~~~ ~~~ ~~~~~ ~~~~ ~~~~~~~~, ~~~~ ~~~~~~~ ~~~~~~, ~~~~ ~~~ ~~’~~~~~~~, ~~~ ~~~~ ~~ ~~~~~ ~~~~~~ ~~~~~~ ~~~~ ~~~~~ ~~~~. ~~~ ~~~~~ ~~~ elle, lors de ~~~~~ ~~~~~~~~~ ~~~~~~~~~~~~~ ~~~~~~~~~~~~~, ~~~~~~~~~ ~~~ ~~~~~~~~~~ ~~~~~~~ ~~~~~~~-~~~~~~-~~~~~~~ ans.\nLes ~~~~~~~~~~~~~ ~~~ ~~~~ ~~~~~ ~~ ~~~~ ~~~~~ ~~~~~~~, ~~~ ~~~~~~ ~~~~~, ~~~ ~~~~~, ~~~~ ~~~ ~~~~~~ ~~~~~, que les abonnements ~~ ~~~ journal ~~~ ~~~~ ~~~~~~~ ~~~ ~~~~~~ ~~~ ~~~~ ~~~~~~~ ~~~~~~~~ (~~~~ ~~~~~~~). ~~~~~~ ~~’~~~~~~ ~~~~~ ~~~~ ~~~~~~~~~ ~~~ ~~~~~~~ ~~~~ ~~~~~~~~~~~, ~~~ ~~~ ~~~~~~~~ ~~~~~ rien du produit ~~~ ~~~ ~~~~~~ ~~~~ ~~~~~ ~~~~~~~~~, ~~~~ ~~~~. ~~~~~ ~~~ ~~~ ~~~~~~~ ~~~~~ ~~~~ ~~~ ~~~~~~ ~~~ ~~~~~~ ~~~~ ~~~~~~~~, ~~~ ~~’~~~~~~~ ~~~~ ~~~~~~~~~~~ ~~~~~~~~ ~~~’~~~ ~~~~~~~~~ envoyer à Flammarion ~~~ ~~ ~~~~~~~~~ ~~~~~ ~~~~~~~ ~~~ ~~~~~~~~~~ ~~~~ ~~~~~~~ ~~~ Passage, d’Échange, ~~~ Buena ~~~~~~ Park ~~~ ~~~ Journal romain. ~~~ ~~~ ~~~~~~~ ~~~ ~~~~~~ ~~~ rien — même pas ~~~ ~~~~~~~~~~~ ~~~~~ ~~~ ~~~~~~~~ ~~~~~~~-~~~~~ ~~~~~ ~~~ ~~~~~~~~, ~~~~~~ ~~~~ ~~~~~~~~ ~~~ ~~~ ~~~~~~~~ ~~~~~~~~~ ; ~~~ ~~’~~~~~~~~ ~~~~ ~~~~~~~ ~~~~~, ~~ ~~’~~~~~~~~~ ~~~ ~~~ ~~~~~ ~~~ son frère. Et ~~~~~~~~~ ~~~~ ~~~~~~~~~~~~ ~~~~~~~~~~~, ~~~~ ~~~~~~~~~ ~~~~~~~~ ~~~~~~~~~~~~~~~~, ~~~ ~~’~~~~~~~~~~~…\nvoir l’entrée du mardi 22 octobre 2013 et son image dans Le Jour ni l’Heure


Un ti (tiez el liester, tier ivez en ul lodenn eus Treger ha Kernev, hag e Bro-Gwened) a reer eus ur savadur graet evit bezañ annezet gant tud. Dre vras e vez graet an tier e danvezioù fetis evel prenn, brikennoù, mein, pri pe vetaloù evit ober ar framm.\nUl loch a reer eus un annez savet gant danvezioù skañvoc'h (brankoù, pileroù prenn).\nUn ti a vez dezhañ ur gorread na re vihan na re vras evit pourchas lojeiz d'ur familh, pe d'un nebeud familhoù. Pa vez meur a familh o chom e vez kaoz eus ur mellad-ti pe ur c'hendi. Pa vez bihan an ti e vez kaoz eus ur pennti.\nEn ur ster ledanaet eo ivez an ti kement savadur bras pe vihan hag e vez graet ennañ un obererezh bennak resisaet el lavarenn, ti-skol da skouer, ha peurvuiañ ne vez ket a lojeiz e-barzh (sellit ouzh roll ar gerioù gant resisaat + ti ha gant ti + resisaat a-is).\n1 Lodennoù an tiez\n2 Istor savouriezh an tiez\n3.1 Gerioù savet diwar ti\n3.2 Gerioù gant ti + resisaat\nLodennoù an tiezAozañ\nGoloet e vez an tier gant un doenn a c'hall bezañ e mein-sklent, e teol pe c'hoazh e soul. Mogerioù zo tro-dro dezhañ. Estajoù a c'hall bezañ ivez : rez-an-douar (ha rez-al-liorzh a-wechoù), estaj kentañ, eil estaj, trede estaj, hag all. Ar pezhioù a gaver alies en un ti eo ar gegin, ar saloñs, ar gambr, ar sal-dour. Un nor ha prenestroù zo ivez.\nIstor savouriezh an tiezAozañ\nLunell un ti en neolitik en Europa\nEr ragistor ne oant nemet foukennoù graet gant koad ha fank, a-wechoù brik. En henamzer e oa ar villa romana ti un domani er maezioù evit an uhelidi. Er Grennamzer e oa tier ar c'hêrioù e koad dreist-holl, e mein en XIIvet ha XIIIvet kantved, hag e bannoù-koad er XIVvet ha XVvet kantved.\nEr marevezh modern e voe implijet ar brik dreist-holl en Europa an Norzh. En XVIIIvet kantved e voe savet tiez kaer evit ar vourc'hizelezh nevez. Er marevezh a-vremañ ez eus tier klet e karterioù ar vourc'hizien, tier bihanoc'h evit ar varc'hadourien hag an artizaned, tier marc'had-mat evit ar re all, da skouer er c'heodedoù micherour. En XXvet kantved e vez kletoc'h an tier evit muioc'h a dud. En XXIvet kantved e klasker, er broioù pinvidik da nebeutañ, kaout tier padus evit abegoù ekologel.\nGerioù savet diwar tiAozañ\ntiad, ha tiadur diwarnañ (nebeut implijet)\ntieg, ha tiekaat, tiekaer diwarnañ\ntiegezh, ha tiegezhel, tiegezhiad, tiegezhour diwarnañ\nGerioù gant ger-resisaat + ti\nLeti Kämp Helsinki, e Finland.\nGerioù gant ti + resisaatAozañ\nUn ti-gward e Grevelingen e Flandrez Frañs.\nti-diskenn, un anv all d'un ti-hent-houarn\nti-moullañ pe ti-moullerezh\nUr rederez an tier zo hervez Jules Gros (TBP 2, p. 437) ur plac'h a ya da embann ar c'heloù da di an dud, un teod fall eus ar re washañ.\nTŷ e kembraeg\nTy, ur stumm kozh\nAdtapet diwar « https://br.wikipedia.org/w/index.php?title=Ti&oldid=1908972 »\nKemm diwezhañ d'an 10 Eos 2021 da 11:21\nKemmoù diwezhañ degaset d'ar bajenn-mañ d'an 10 Eos 2021, da 11:21.


Verknüpfte Dokumente : [293 document(s)]\n[Foto] Emvod kelaouiñ (Klub kelaouiñ Roazhon ha Breizh), e Roazhon, e miz Ebrel 1999. Kinnig ar raktres krouiñ un diazezadur e Breizh (Bonsavadur Breizh) evit sikour kement tra a vefe graet a-zivout an identelezh. Ur c'hinnig degaset a-gevret gant Skol Uhel ar Vro, Kuzul Sevenadurel Breizh hag Ajañs Teknikel ar Rannvro, el Levr Gwenn anvet «Ur sevenadur breizhek evit an XXIvet kanved». / [Disanv] (Luc'hskeudennet gant). - - KDSK_SAE_Lodad02A0788_P.jpg\n[Foto] Emvod kelaouiñ (Klub kelaouiñ Roazhon ha Breizh), e Roazhon, e miz Ebrel 1999. Kinnig ar raktres krouiñ un diazezadur e Breizh (Bonsavadur Breizh) evit sikour kement tra a vefe graet a-zivout an identelezh. Ur c'hinnig degaset a-gevret gant Skol Uhel ar Vro, Kuzul Sevenadurel Breizh hag Ajañs Teknikel ar Rannvro, el Levr Gwenn anvet «Ur sevenadur breizhek evit an XXIvet kanved». / [Disanv] (Luc'hskeudennet gant). - - KDSK_SAE_Lodad02A0789_P.jpg\n[Foto] Emvod kelaouiñ (Klub kelaouiñ Roazhon ha Breizh), e Roazhon, e miz Ebrel 1999. Kinnig ar raktres krouiñ un diazezadur e Breizh (Bonsavadur Breizh) evit sikour kement tra a vefe graet a-zivout an identelezh. Ur c'hinnig degaset a-gevret gant Skol Uhel ar Vro, Kuzul Sevenadurel Breizh hag Ajañs Teknikel ar Rannvro, el Levr Gwenn anvet «Ur sevenadur breizhek evit an XXIvet kanved». / [Disanv] (Luc'hskeudennet gant). - - KDSK_SAE_Lodad02A0790_P.jpg\n[Foto] Emvod kelaouiñ (Klub kelaouiñ Roazhon ha Breizh), e Roazhon, e miz Ebrel 1999. Kinnig ar raktres krouiñ un diazezadur e Breizh (Bonsavadur Breizh) evit sikour kement tra a vefe graet a-zivout an identelezh. Ur c'hinnig degaset a-gevret gant Skol Uhel ar Vro, Kuzul Sevenadurel Breizh hag Ajañs Teknikel ar Rannvro, el Levr Gwenn anvet «Ur sevenadur breizhek evit an XXIvet kanved». / [Disanv] (Luc'hskeudennet gant). - - KDSK_SAE_Lodad02A0791_P.jpg\n[Foto] Emvod kelaouiñ (Klub kelaouiñ Roazhon ha Breizh), e Roazhon, e miz Ebrel 1999. Kinnig ar raktres krouiñ un diazezadur e Breizh (Bonsavadur Breizh) evit sikour kement tra a vefe graet a-zivout an identelezh. Ur c'hinnig degaset a-gevret gant Skol Uhel ar Vro, Kuzul Sevenadurel Breizh hag Ajañs Teknikel ar Rannvro, el Levr Gwenn anvet «Ur sevenadur breizhek evit an XXIvet kanved». / [Disanv] (Luc'hskeudennet gant). - - KDSK_SAE_Lodad02A0786_P.jpg\n[Foto] Emvod kelaouiñ (Klub kelaouiñ Roazhon ha Breizh), e Roazhon, e miz Ebrel 1999. Kinnig ar raktres krouiñ un diazezadur e Breizh (Bonsavadur Breizh) evit sikour kement tra a vefe graet a-zivout an identelezh. Ur c'hinnig degaset a-gevret gant Skol Uhel ar Vro, Kuzul Sevenadurel Breizh hag Ajañs Teknikel ar Rannvro, el Levr Gwenn anvet «Ur sevenadur breizhek evit an XXIvet kanved». / [Disanv] (Luc'hskeudennet gant). - - KDSK_SAE_Lodad02A0787_P.jpg\n[Foto] Diviz : "Etre breton à Nantes" aozet gant ar radio Alternantes FM (98.1). / [Disanv] (Luc'hskeudennet gant). - - KDSK_EMGANN_CB_B0481_P.jpg\n[Foto] Diviz : "Etre breton à Nantes" aozet gant ar radio Alternantes FM (98.1). / [Disanv] (Luc'hskeudennet gant). - - KDSK_EMGANN_CB_B0476_P.jpg\n[Foto] Jean-Yves Cozan, besprezidant Kuzul Rannvro Breizh e karg eus identelezh Breizh hag ar sevenadur. / [Disanv] (Luc'hskeudennet gant). - - KDSK_SAE_Lodad02A0240_P.jpg\n[Foto] Jean-Yves Cozan, besprezidant Kuzul Rannvro Breizh e karg eus identelezh Breizh hag ar sevenadur. / [Disanv] (Luc'hskeudennet gant). - - KDSK_SAE_Lodad02A0239_P.jpg


James Skivring Smith (26 a viz C'hwevrer 1825 - war-dro 1892) a oa ur politikour eus Liberia, bet prezidant ar vro.\nGanet e oa bet e Charleston (South Carolina), er Stadoù-Unanet). E familh a zivroas da Liberia e 1833 hag e dud a varvas bloaz goude gant ar malaria. Distreiñ a reas Smith da SUA ma tapas un diplom war ar medisinerezh e 1848. Mont a reas en-dro da Liberia ma voe mezeg ha sekretour-Stad. Besprezidant e oa pa voe tennet e garg digant Edward James Roye e miz Here 1871 ha Smith a voe e penn ar Stad evit an daou viz a chome betek termen ar prantad, da lâret eo betek ar 1añ a viz Genver 1872. Goude se ec'h eas da verour-meur kontelezh Grand Bassa eus 1874 da 1884.\nAdtapet diwar « https://br.wikipedia.org/w/index.php?title=James_Skivring_Smith&oldid=1782617 »


Pajenn:Marigo - Buez ar Saent.djvu/139 - Wikimammenn\nPajenn:Marigo - Buez ar Saent.djvu/139\nunan, Eluuz , peguen diræsoun eo ar Religion e pehini hoc’h eus bet ar maler da vezâ ganet ; ar brassa desir eus va c’halon eo d’ho quelet o renonç d’ar superstitionou payen ; ha mar hoc’h eus ur vadelez bennâ evidon, deut da assuri ho silvidiguez, en ur adori ar guir Doue.\nEluuz, o santout nerz he c’homsou, a zisclerias dezi : me garre accordi deoc’h ar pez a zesiret ; mæs gouzout a rit e colfen va oll madou, va c’harg ha va buez ; beza em be drouc-c’hraç an Arnpalaër, ha n’en pardouno biquen, mar en em rentàn Cristen. Penaus eta, eme ar Santes, c’hui hoc heus aoun rac ur Prinç mortel, hac e false deoc’h e teufen-me da denna var-non ar goler a Zoue dre an horrupla eus an oll grimou ? Gouezit ez oun Cristenes, ha penaus an oll tourmanchou ne ouffen quet va c’hontraign da zispligeout da Zoue.\nEluuz, o velet ne voa netra da ober gant-i, a zenchas e garantez e fulor, hac e c’hondaonas evel Cristenes da veza dalc’het a zistribil dre he bleo. Epad ma chommas er stad-se, he bisaich a goènvas quement ma voa diaes e aznaout, ha biscoas n’e lavaras nemet ar c’homsou-mâ : O va Doue, deut d’am sicour ; n’em abandounit quet er boan a souffran evit ho cloar, c’hui pehini hoc’h eus conservet an try C’houadur e Fournez Babiloon, ha Daniel e creiz all Leonet : enoc’h, ô va Doue, ema va oll fizianç.\nErfin e voe dibennet assembles gant dec soudard ha c’huec’h-uguent, pere e devoa convertisset. An triomph glorius-mâ eus a Santes Juliana a erruas var dro try c’hant vloaz goude donediguez hor Salver.\nHac èn so biscoas cavet etouez ar Bayanet na memes etouez an oll dud fur, hervez ar bed, ur furnez hac ur gouraich a guement a dosta ous hini Santes Juliana ! Ur Verc’h a drivec’h vloaz, ganet gant un tad hac ur vam heb Religion, pehini a elle ober ur fortun ar c’haëra, a zeu da zisprisout an oll avantaichou-ze, ha d’o divoeret gant joa evit conservi\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/139&oldid=134235 »


Bibl/Keinvanou Jérémias - Wikimammenn\nL. Prud’homme, 1866 (Levr kentañ Eil levr, p. 129-137)\n◄ Levr ar Profed Jérémias. Keinvanou Jérémias. Levr ar Profed Baruc’h. ►\nGoudé ma oé bet kaset Israél é sklavérez, ha ma oé choumet Jéruzalem didûd, Jérémias, ar profed, a azézas enn eur wéla, hag a reaz ar geinvanou-man̄ war Jéruzalem ; hag oc’h huanadi é c’houervder hé galoun, hag oc’h hirvoudi, é lavaraz :\nAr profed ô wéla war zisman̄tr Jéruzalem.\n1. Pénaôz ar géar-zé péhini a oa kél leûn bobl, ef-hi azézet hé-unan̄ ; pénaoz itroun ar brôadou ef-hi deûét ével eunn in̄tan̄vez ; pénaoz prin̄sez ar brovin̄sou ef-hi dalc’het da baéa ar gwiriou ?\n2. Héd ann nôz é deûz skuḻet daérou, hag hé daérou a zô bét kouézet war hé divôc’h : n’eûz hini eûz ar ré a garé a gémen̄t a zizoanfé anézhi ; hé holl viñouned hô deûz hé disprizet, hag a zô deûet da énébourien d’ézhi.\n3. Merc’h Juda a zô éat-kuît enn-abek d’hé glac’har, ha d’hé gwall sklavérez : bét éo ô choum é-touez ar brôadou, ha n’é deûz két kavet a éhan ; hé holl heskinérien hô deûz hé faket énn hen̄t-strîz.\n4. Ruou Sion a wél, ô véza na zeû mui dén d’hé lidou ; hé holl fersier a zô dispennet ; hé béléien a hirvoûd ; hé flac’hed-iaouan̄k glac’haret, hag hî hé-unan leûn a c’houervder.\n5. Hé énébourien a zô savet dreist-hi, hé heskinerien a zô deûet da véza pinvidik ; ô véza ma en deûz ann Aotrou hé barnet enn-abek d’al lôd brâz eûz hé fallagriézou ; hé bugalé a zô bét kaset é sklavérez é-raog ann heskiner.\n6. Holl skéd merc’h Sion a zô bét tennet diout-hi ; hé frin̄sed a zô deuet ével tourzed péré na gavont ket a beûri ; hag hi a zô éat dinerz é-raog ann hini a iéa war hô lerc’h.\n7. Jéruzalem é deisiou hé glac’har hag hé gwallérez é deûz bét koun eûz ar péz é dôa bét a wella enn déisiou ken̄t, pa gouéze hé fobl étré daouarn ann énébourien, hép ma oa dén évid hé gennerza ; hé énébourien hô deûz hé gwélet, hag hô deûz gréat goap eûz hé deisiou sabbat.\n8. Eur péc’hed brâz é deûz gréat Jéruzalem, râk-sé eo deûet da véza kildrô. Ar ré holl a énoré anézhi, hô deûz hé disprizet, ô véza ma hô deûz gwélet hé mézégez ; hôgen hi é deûz distrôet hé fenn enn eur geina.\n9. Hé hudurez a zô oud hé zreid, ha n’é deûz két bét a goun eûz hé divez ; gwall zistéréet eo bét, ha dén n’en deûz hé dizoaniet. Arvest, Aotrou, va glac’har, râg uc’héléet eo ann énébour.\n13. Oc’h pétrâ é likiinn éz oud hével ? (T) Pé out piou éc’h hévélébékainn ac’hanod, merc’h Jéruzalem ? Out pétrâ é kemminn ac’hanod, ha pénaoz é tizoaninn ac’hanod, ô plac’h-iaouan̄k, merc’h Sion ? Râk da zismân̄tr a zô brâz ével ar môr ; piou a louzaouo ac’hanod ?\n14. Da broféded hô deûz gwélet évid-od traou gaou ha diskian̄t ha n’hô deûz két dizôlôet da fallagriez, évit da zougen d’ar binijen : hôgen hi hô déuz gwélet évid-od sorc’hénnou gaou ha divec’hiou.\n15. Kémen̄d hini a dréméné dré ann hen̄t a stlaké gan̄d hô daouarn ; c’houibanet hô deûz, hejet hô deûz ho fenn war verc’h Jéruzalem ; hag houn-nez éo, émé-z-hô, ar géar ker kaer-zé, a oa lévénez ann douar holl ?\n16. Da holl énébourien hô deûz digôret hô génou war-n-od : c’houibanet hô deûz, skriñet hô deûz hô den̄t, hag hi hô deûz lavaret : Nî hé loun̄kô ; chétu aman̄ ann deiz a c’hortozemp ; hé gavét hon eûz, hé wélet hon eûz.\n17. Gréat en déûz ann Aotrou ar péz en dôa mennet ; sévénet en deûz ar gér en dôa gourc’hémennet enn deisiou ken̄t ; disman̄tret en deûz, ha n’en deûz két espernet ; lékéat en deûz da énébour d’en em laouénaat diwar da benn ; savet en deûz horn da heskinérien.\n18. Garmet é deûz hô c’haloun étrézég ann Aotrou war vuriou merc’h Sion. Skûḻ daérou ével eur froud, a-zoug ann deiz hag ann nôz ; na rô két a éhan d’id, ha na davet két mâb da lagad.\n19. Saô, meûl enn nôz, é penn ar béḻiou ; skuḻ da galoun ével dour dirâg ann Aotrou ; saô da zaouarn étrézég enn-han̄ évid éné da vugaligou, péré a zô bét kouézet gan̄d ann naoun é penn pép rû.\n20. Arvest, Aotrou, ha gwél piou éc’h eûz ben̄démiet ével-sé. Ha dibri a rai ar gragez hô frouez, bugaligou eûz a eur raouen a héd ? Hag é san̄tuar ann Aotrou é vézô lazet ar béleg hag ar profed ?\n21. Ar bugel hag ann dén-kôz a zô gourvézet war ann douar el leuriou-kéar. Va flac’hed-iaouan̄k ha va faotred-iaouan̄k a zô kouézet dindân ar c’hlézé ; hô lazet éc’h eûz é deiz da frouden : skôet éc’h eûz, hép truez é-béd.\n22. Galvet éc’h eûz, ével énn eunn deiz gouel-lîd, tûd a bép tû évit va spoun̄ta, ha n’en deûz gellet téc’hout den, na n’éo bet lézet, é deiz frouden ann Aotrou (M) : ar ré em bôa savet, hag em boa maget a zô bét bévézet gan̄t va énébour.\nJérémias a erbéd bugalé Juda da zistréi oud ann Aotrou.\n1. Mé eo ann dén a wélaz va reûz gan̄t gwalen hé frouden.\n2. Va rénet en deûz, hag en deûz va c’haset enn dévalien, ha nann er goulou.\n3. Trôet ha distrôet en deûz hé zourn war-n-oun héd ann deiz.\n4. Kôséet en deûz va c’hroc’hen ha va c’hik : brévet en deûz va eskern.\n5. Tiez en deûz savet enn-drô d’in : va c’helc’hiet en deûz a véstl hag a boan.\n6. Va lékéat en deûz é lec’hiou téval, ével ar ré a zô marô da-vikenn.\n7. Savet en deûz mogériou em énep, évit mirout na’z inn er-méaz ; pounnéréet en deûz va chadennou.\n8. Pa em eûz garmet étrézég enn-han̄, pa em eûz hé bédet, en deûz distolet va féden.\n9. Serret en deûz va hen̄chou gan̄t mein pévar-c’hornek, freûzet en deûz va raven̄chou.\n10. Deûet eo évid-oun ével eunn ours é spî ; ével eul léon enn eul léac’h kuzet.\n11. Freûzet en deûz va raven̄chou, va brévet en deûz ; er man̄tr en deûz va dilézet.\n12. Hé wareg en deûz steñet, ha va lékéat en deûz ével eur gwenn évid ar saésiou.\n13. Kaset en deûz enn digroazel saesiou hé dron̄s.\n14. Da c’hoapérez ounn deût d’am bobl holl, ha da abeg hô c’hanaouennou héd ann deiz.\n15. Va leûniet en deûz a c’hwervder, va mézviet en deûz gan̄d huélen-c’houerô.\n16. Va holl zen̄t en deûz torret, gan̄t ludu en deûz va maget.\n17. Pelléet eo ar péoc’h diouc’h va éné, an̄kounac’héet em eûz pép mâd.\n18. Ha mé em eûz lavaret : Éma deûet va divez, kollet eo va géd en Aotrou.\n19. Az péz koun eûz va faouren̄tez hag eûz va reûz, eûz ann huélen-c’houéro hag eûz ar véstl.\n20. Ar c'houn-zé a choumo em én̄vor, ha va éné en em zistérai enn-oun.\n21. A gémen̄t-sé em bézô koun em c’haloun, ha dre-zé é c’hédinn.\n22. Dré zrugarezou ann Aotrou eo n’omp két bét peur-gollet ; râg hé vadélésiou n’in̄t két bét fellet d’é-omp.\n23. Bep min̄tin hô névézez, brâz eo da féalded.\n24. Va lôden eo ann Aotrou, émé va éné ; râk-sé é c’hedinn anézhan̄.\n25. Mâd eo ann Aotrou d’ar ré a laka hô géd enn-han̄, d'ann éné a glask anézhan̄.\n26. Mâd eo gédal war-daô silvidigez Doué.\n27. Mâd eo d’ann den dougen ar géo adaleg hé iaouan̄ktiz.\n28. Azéza a rai hé-unan, hag é tavô ; ô véza ma en deûz hé lékéat war-n-ézhan̄.\n29. Lakaad a rai hé c’hénou er poultr, évit gwélout hag hen en dévézô géd ével-sé.\n30. Hé voc’h a astenno da néb a skôi gan̄t-han̄, en em vezvi a rai gan̄t mézégez.\n31. Râg ann Aotrou na zistolô két ac’hanomp da-vikenn.\n32. Râk ma en deûz hon distôlet, en dévézô ivé truez ouz-omp hervez hé holl drugarézou.\n33. Râk n’en deûz két vuéléet a-ioul, na distolet da-vikenn bugale ann dûd.\n34. N’en deûz két mac’het dindân hé dreid holl boblou ann douar a zô é sklavérez.\n35. Na zinac’h két ar varn d’ann dén a zô dirâg ann Uc’hel-meûrbéd.\n36. Ann Aotrou na goll két eunn dén oc’h hé varna a-éneb ar reiz.\n37. Piou eo ann hini en deûz lavaret e vé gréat eunn dra, ma n’en deûz két hé c’hourc’hémennet ann Aotrou ?\n38. Ha na zeû két ann droug hag ar mâd eûz a c’hénou ann Uc’hel-meûrbéd ?\n39. Pérâg éc’h hiboud ann dén héd hé vuez, ann dén a c’houzan̄v enn abek d’hé béc’héjou ?\n40. C’houiliomp, hag en̄klaskomp hon hen̄chou, ha distrôomp étrézég ann Aotrou.\n41. Savomp hor c’halonou hag hon daouarn étrézég ann Aotrou war-zu ann én̄vou.\n42. Fallagriez hon eûz gréat, hag hon eûz digaset da vuanégez war-n-omp ; râk-sé oud deûet da véza didruez.\n43. En em guzet oud enn da frouden, hag éc’h eûz skôet war-n-omp ; hon lazet éc’h eûz, ha n’éc’h eûz ket hon espernet.\n44. Eur goabren éc’h eûz lékéat dira-z-od, évit na drémenché két hor peden.\n45. Va lékéat éc’h eûz é-kreiz ar boblou ével eul louzaouenn dic’hrisiennet ha distolet.\n46. Hon holl énébourien hô deûz digoret hô génou enn hon énep.\n47. Ann diougan a zô deûet da spoun̄t d’é-omp, da lindâg ha da zisman̄tr.\n48. Va lagad en deûz skuḻet froudou dour, ô welout disman̄tr merc’h va fobl.\n49. Va lagad a zô bét glac’haret, ha n’eo két bét tavet, ô véza ne oa két a éhan :\n50. Kén na zelché ha na wélché ann Aotrou eûz ann én̄vou.\n51. Va lagad en deûz bévézet va éné ; enn abek da holl verc’hed va c’héar.\n52. Va énébourien héb abek hô deûz va c’héméret, ével eul labans er gwénaéri.\n53. Kouézet eo va buez er poull, hag hî hô deûz lékéat eur méan war-n-oun.\n54. Eur froud dour hô deûz taolet war va fenn : hag em eûz lavaret : Marô ounn.\n55. Da hanô em eûz galvet, ô Aotrou, eûz ar poull donna.\n56. Va mouéz éc’h eûz klevet ; na zistrô két da skouarn diouc’h va huanadou ha va garmou.\n57. Tôstéet oud bét enn deiz é péhini em eûz da c’halvet ; lavaret éc’h eûz : N’az péz két a aoun.\n58. Barnet éc’h eûz, Aotrou, kéfridi va éné, dasprénet éc’h eûz va buez.\n59. Gwélet éc’h eûz, Aotrou, hô fallagriez em énep : barn da-unan, va barn.\n60. Gwélet éc’h eûz hô holl frouden ; hô holl vénosiou em énep.\n61. Klevet éc’h eûz, Aotrou, hô c’hunuc’hennou, hag hô holl vénosiou em énep ;\n62. Muzellou ar ré a zâv ouz-in, hag ar péz a vennon̄t em énep héd ann deiz.\n63. Sell out-hô pa in̄t azézet, pé pa in̄t enn hô sâ ; me eo hô c’hân.\n64. Rô d’ézhô hô gôbr, Aotrou, hervez labour hô daouarn.\n65. Rei a rî d’ézhô tiren ar galoun gan̄d da labour.\n66. Hô heskina a rî enn da frouden, hag é tispenni anézhô eûz a zindân ann én̄vou, ô Aotrou.\nKeinvan diwar-benn disman̄tr Jéruzalem.\n1. Pénaoz ef-bén̄ deûet tén̄val ann aour, ef-hén̄ trôet hé liou ker kaer, pénaoz int-hi taolet mein ar san̄tuar é penn ann holl leûriou-kéar ?\n2. Pénaoz bugalé Sion péré a oa ker skéduz, ha gôlôet a aour ar glana, in̄t-hi bét sellet ével listri prî, labour daouarn ar pôder ?\n3. A1 loéned gouez hô deûz dizôlôet hô bronnou, ha rôet da zéna d’hô loénédigou : merc’h va fobl a zô krîz, ével ann otruz enn distrô.\n4. Téôd ar bugel oud ar vronn a zô bét stâg oud hé staon̄ gan̄d ar sec’hed ; ar vugalé hô deûz goulennet bara, ha na oa dén évid hé drouc’ha d’ézhô.\n5. Ar ré en em vagé gan̄t traou c’houék, a zô marvet er ruou ; ar ré a zebré é-kreiz ar mouk, hô deûz briatéet ann teil.\n6. Brasoc’h eo deûet fallagriez merc’h va fobl égét péc’hed Sodom, péhini a zô bét disman̄tret enn-eunn-taol, hép ma savaz dourn é-béd war-n-ézhi.\n7. Hé Nazaréed a oa gwennoc’h égéd ann erc’h, glanoc’h égéd al léaz, ruzoc’h égéd ann olifan̄t kôz, kaéroc’h égéd ar safir.\n8. Duoc’h eo deuet hô dremm égéd ar glaou, ha na anavézeûr két anézhô er ruou ; stâg eo hô c’hroc’hen oud hô eskern ; gwévet eo, ével koat eo deuet.\n9. Gwell éo bét d’ar ré a zô bét lazet gan̄d ar c’hlézé, égéd d’ar ré a zô bét lazet gan̄d ann naounégez : râg ar ré-man̄ a zô bét marvet dré hirr amzer, bévézet gan̄t fraosdder ann douar.\n10. Daouarn ar c’hragez truézek hô deûz poazet hô bugalé hô-unan : deûet in̄t da voéd d’ézhô é disman̄tr merc’h va fobl.\n11. Ann Aotrou en deûz leûniet hé frouden, skuḻet en deûz hé vuanégez hag hé zroug ; lékéat en deûz da gregi eunn tan é Sion, péhini a zô bét bévézet bétég ann diazez anézhi.\n12. Rouéed ann douar hag ar ré holl a choumé er béd, n’hô dévijé két krédet pénaoz énébourien Jéruzalem hag ar ré a gaséé anézhi, a vijé trémenet dré hé forsier ;\n13. Enn abek da béc’héjou hé froféded, ha da fallagriézou hé béléien, péré hô deûz skuḻet enn hé c’hreiz goâd ann dûd reiz.\n14. Kan̄tréet hô deûz ével tûd zall dré ar ruou, en em zaôtret in̄t er goâd ; ha pa na hellen̄t ket mirout, é saven̄t ho diḻad.\n15. Téc’hit, tûd saotret, a lavaré ar ré all d’ezhô (T) ; tec’hit, ît-kuît, na stokit két ouz-omp : râg hî a zô en em ren̄daélet hag a zô bét strafiḻet ; lavaret hô deûz é-touez ar brôadou : Na choumô mui enn hô c’hreiz.\n16. Dremm ann Aotrou en deûz hô skiñet, na zellô mui out-hô : n’hô deûz két bét a zoujan̄s évit ar véléien, nag a druez é-ken̄ver ar ré gôz.\n17. Pa oamp c’hoaz enn eur bobl (M), hon daoulagad a zô bét skuiz ô c’hédal ken-nerz enn-aner, ô sellout-pîz oud eur vrôad ha na hellé két hon dieûbi.\n18. Risklet hô deûz hor c’hamméjou ô kerzoud dré hor ruou : tostéet eo hon divez ; leûniet eo hon deisiou, râk deûet eo hon divez.\n19. Buanoc’h eo bét hon heskinérien égét éred ann én̄v ; éat in̄t war hon lerc’h war ar ménésiou, lindagou hô deûz steñet d’é-omp enn distrô.\n20. Spéred hor génou, ar C’hrist, (dilennus) ét paket enn abek (dilennus) g hon eûz lavaret (dilennus) skeûd é vévimp (dilennus)\n21. Trîd, hag en em laouéna, merc’h Édom, té péhini a choum é douar Hus : bétég enn-od é teûi ivé ar c’hôp ; mezviet é vézi, ha lékéat enn noaz.\n22. Peûr-gastizet eo da fallagriez, merc’h Sion ; ann Aotrou n’az tizougô mui : amwéloud a rai da fallagriez, merc’h Édom ; dizolei a rai da béc’héjou.\nPéden ar profed Jérémias.\n1. Az péz koun, Aotrou, eûz ar péz a zô c’hoarvézet gan-é-omp : arvest ha gwél hon dismegan̄s.\n2. Hon digwéz a zô trôet d’ar ré eûz a vrô all, hag hon tiez d’ann diavésidi.\n3. Da emzivaded omp deûet hép tâd, ével in̄tan̄vézed eo hor mammou.\n4. Hon dour a évemp gan̄t arc’han̄t ; kér é paéemp hor c’heûneûd.\n5. Béc’hiet eo bét hor chouk, hép rei éhan d’ar ré a ioa skuiz.\n6. Ann dourn hon eûz rôet d’ann Éjiptianed ha d’ann Assiried, évit kaout hor gwalc’h a vara.\n7. Hon tadou hô deûz péc’het, ha n’in̄t mui ; ha nî a zoug poan hô fallagriézou.\n8. Sklaved hô deûz aotrouniet war-n-omp : ha n’eûz bét dén évid hon dieûbi eûz hô daouarn.\n9. Mon̄d a réomp da glask bara évid-omp, dirâg ar c’hlézé, é gwall hor buez, enn distrô.\n10. Hor c’hroc’hen a zô deûet du ével eur fourn, gan̄d garvder ann naoun.\n11. Gwallet hô deûz ar c’hragez é Sion, hag ar plac’hed-iaouan̄k e keriou Juda.\n12. Ar brin̄sed hô deûz krouget gan̄d hô daouarn hô-unan ; n’hô deûz két doujet dremm ar ré gôz.\n13. Gwall-c’hréat hô deûz é-ken̄ver ar baotred-iaouan̄k : hag ar vugalé a zô bét diskaret dindân ar c’hoat.\n14. N’eûz mui a dûd kôz é-tal ar persier, nag a dûd iaouan̄k é strolladou ar ganérien.\n15. Diaézet eo lévénez hor c’haloun ; hor c’hanaouennou a zô trôet é keinvanou.\n16. Kouézet eo ar gurunen diwar hor penn : gwâ nî, râk péc’het hon eûz.\n17. Râk-sé eo deûet trist hor c’haloun, dré-zé eo tévaléet hon daoulagad ;\n18. O véza ma eo bét dispennet ménez Sion, ha ma réd al lern dré-z-han̄.\n19. Hôgen té, Aotrou, a badô da-vikenn ; da drôn a choumô a rumm é rumm.\n20. Pérâg éc’h an̄kounac’hii-dé ac’hanomp da-vikenn, hag é tilézi-dé ac’hanomp a-héd eûl lôd brâz a zeisiou ?\n21. Distrô ac’hanomp, Aotrou, étrézég enn-od, hag é tistrôimp ; névez hon deisiou ével er penn-ken̄ta.\n22. Hôgen hon distolet éc’h eûz pell ; brâz eo da frouden enn hon énep.\n↑ Ar Bibl Santel (Gwilh ar C’hoad) : An hini a rea deomp dialani, eoliet an Aotrou, a zo bet kemeret en ho foullou ; hen a behini e lavaremp : Ni a vevo dindan e skeud en-touez ar broadou.\nAdtapet diwar « https://br.wikisource.org/w/index.php?title=Bibl/Keinvanou_Jérémias&oldid=58864 »\nKemmoù diwezhañ degaset d'ar bajenn-mañ d'an 28 Kzu 2013, da 16:41.


Diwan - Ar Redadeg : bezit prest da loc'hañ e 2021 !\nDegemer > Ar-redadeg-bezit-prest-da-lochan-e-2021\nAr Redadeg : bezit prest da loc'hañ e 2021 !\nAbalamour d’ar c’horona ez eus bet ranket nullañ ar Redadeg, darvoud bras ar brezhoneg. Gant ar gevredigezh ez eus bet divizet kas ar bloaz ar zeu ar redadeg. Eus ar 21 d’an 29 a viz Mae 2021 e vo dalc’het eta.\nSetu hiziv eo d’ar 15 a viz Mae e tlefe bet bezañ loc’het ar Redadeg 2020 eus Karaez evit mont war-hed 2000 km. Met n’eo ket ar bloaz-mañ ez aio ar redadeg a-hed hag a-dreuz Breizh evel raktreset. “ Ur ranngalon” eo evit an aozerien hag evit Diwan ivez pa ‘z eo oberiant en darvoud pouezus-mañ evit ar brezhoneg ha pa zastum ur gounid bras.\nDaoust da se e chom an aozerien hag ar gevelerien oberiant. Prometiñ a reer deomp ur redadeg kaer evit an distro ar bloaz a zeu ! Da c’hortoz gant pasianted miz Mae 2021 e kinnig ar Redadeg ul lusk war Facebook : embann ho soñjoù pe ho krouadennoù en ur venegiñ pajenn ar Redadeg, un doare da lidañ ar brezhoneg en un doare all ar sizhun-mañ !\nEvel-just e kemero Diwan perzh er redadeg e miz Mae 2021 evit ar glaoustre « Brezhoneg ha plijadur » ! Ouzhpenn da se e c’houlennomp digant hon izili holl, kerent, gopridi, tud tost o c’halon ouzh Diwan kregiñ e-barzh ha prenañ kilometroù evit ma c’hello ar gevredigezh prientiñ seder an abadennoù da zont.\nAr Redadeg, petra eo ?\nAr Redadeg a zo ur red a bep eil a zo e fall lakaat da dremen ur c’hemennad a zorn da zorn a-dreuz 5 departamant Breizh. Kemer a ra milieroù a dud perzh enni evit redek noz-deiz hag evit aozañ darvoudoù a-hed an hent. Ur gouel eo ivez a zo evel hor yezh : bev, leun a startijenn, treuzkaset a rummad da rummad…\nGwerzhet eo an holl gilometroù da hiniennoù, kevredigezhioù, maered ha strollegezhioù lec’h, embregerezhioù...skoazellañ a reont ar brezhoneg. E fin an darvoud, roet e vez ar gounidoù d’ar rouedad Diwan ha da raktresoù a gas war-raok implij pemdeziek ar brezhoneg e tachennoù ar c’helenn, an dudi, ar mediaoù, ar sport pe ar sevenadur.\nGerioù-alc'hwez stag : redadeg brezhoneg\nLañset eo ar bloavezh skol en-dro !\nSetu un distro skol ouzhpenn evit Diwan, ar 45vet anezhi a-benn bremañ !


Search for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Mick Barry OR speaker:John Curran) (KildareStreet.com)\nResults 1-20 of 835,025 for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Mick Barry OR speaker:John Curran)\nSubscribe to an email alert for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Mick Barry OR speaker:John Curran)


Pajenn:Perrot - Bue ar Zent.djvu/326 - Wikimammenn\nPajenn:Perrot - Bue ar Zent.djvu/326\nkeun da vezan kouezet enne, goude ne vefe nemet abalamour ma reont d’ezan koll ar baradoz ha mont d’an ifern.\nEil devez a viz Mae\nDoktor eus an Iliz (297-373)\nKentan hano a gavomp en skridou kristen ar pevare kantved eo hini Athanas, a reas muioc’h gant e spered, evit kreski relijion Jezuz-Krist, evit Konstantin gant e holl c’halloud. Genel a reas en Alexandri, er bla 297, hag Alexandr, eskob ar ger-ze, hen savas en e lez hag a lakas Origen ha sant Anton d’e gelenn. Unan a reas anezan eun doktor ; o-daou e rejont anezan eur zant.\nEn amzer-ze (318), Arius, person eur barouz eus kêr Alexandri, a lavaras gaou en e gelennadurez war Jezuz-Krist. Evitan, Hon Zalver, elec’h bezan Mab da Zoue, ne oa nemet\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/326&oldid=140585 »


Abadenn A liv ar loar hag ar stered : Ar verc'h hag an daou ozegan\nAbadenn A liv ar loar hag ar stered - Pennad skignet d'ar 17.06.2020\nAn narratour : Mazhev Coviaux\nAr verc'h : Enora Molac\nAn ozegan 1 : Benoit Allaire\nAn ozegan 2 : Brewal Runigo\nAr gwaz : Maoris Jouano\nAr pevar ozegan : Gregory Evenas\nTimber timbre : trouble comes knocking\nCosmo Sheldrake : Wriggle\nChapelier Fou : La vie de Cocagne\nFeiz Noz Moc'h : Triptik\nJosephine Foster : All glow now\nAr verc'h hag an daou ozegan (peurunvan)\nUr wezh ' oa ur verc'h yaouank ' devoa ket na tad na mamm. S'tu un deiz hi aet er maez doc'h he zi d'an eur a greisteiz. P' he deus lakaet he zreid er maez, ne wele ket mui ur greun. Bout ' zo arru daou geti, unan en deus bandet he daoulagad get ur mouched, hag an 'all en deus hi kemeret a-zre an dorn hag o deus hi kaset d' ur c'harr goloet. Hi ' gomañsas ouelet gete.\nHi a lâras dezhe :\n- Petra ' faot deoc'h gober doc'hin ?\n- Netra, plac'h yaouank, ne raehemp ket droug ebet deoc'h, a lâras an daou ozegan.\n- Ne oaran ket penaos tud e oc'h. Kar ' welan ket, hoc'h eus bandet man daoulagad ha n'hellan ket ho kwelet. Hoc'h eus ma c'hemeret dre dreis.\n- Ne ouelit ket. E-lec'h ho kasamp e vec'h mat.\nHa unan doc'h an ozeganed a lâras dezhi :\n- Eh an d'ho kas da ma zi. Me 'beus un tiad bugale ha 'd eus ket matezh ebet.\nInt ' deus he c'haset dizan ur c'hoad sapin, hag aze o deus lammet ur maen plat da zistank un toull evit monet diskenn d'ar ias. 'D eus ket lammet ar mouched a-ziàr he daoulagad, kent eo arru en ti. Pand eo lammet ar mouched, hi a zo chomet spontet. James en he buhez ' en devoa ket gwelet anezhi un ti ken brav èl an ti-se. Bout ' oa c'hwec'h a vugale, bihanig-tra. Hi a lâras dezhe :\n- Ho pugale 'd int ket ['d eus ket] bras, daou ozegan. Bremañ me ' wel nend oc'h ket gwall-vras ha-tout. Doc'h ho pugale m' am bo soagn, àr-lerc'h ' rehec'h ket mizer din, s'tu tout ar pezh a faot din...\n- Ne garehen ket lâriñ deoc'h e vez du ho taoulagad en ho penn. C'hwi a vo eürus geneomp ha mard oc'h koutant dimeziñ din...\n- Ne zimezin ket james d'un ozegan, a reskondas ar verc'h yaouank. 'm eus klevet komz dre ma zud-kozh penaos e oa un ozegan ur wezh hag a oa mechant. Eñv a bigne àr an daol da foetal e vaouez.\nHag un deiz drest an deizioù arall, e oa paset ur gwaz 'tal o zi, hag ar gwaz-se a antreas en ti. Eñv a lâras dezhoñ :\n- Ho maouez a zo brasoc'h evidoc'h ha me en he lerc'h, me ' rahe un taol dorn deoc'h.\n- Kerzhit er maez doc'h ma zi, a lâras an ozegan. Kar 'm eus ket afer doc'h tud efrontet 'eldoc'h da zonet da selaouet 'tal man dor.\nAr verc'h yaouank a c'hoarzhe hag an ozegan a ouele. Eñv a lâras dezhi :\n- Ni a zo kenklouz tud èldoc'h kar ni ' zo c'hoazh sorserion.\n- Na bout e rahec'h ar bed a-bezh din, 'm eus ket afer doc'h un ozegan. Me ' chomay en ho ti da soagniñ ho pugale ha me ' vo doc'hte èl ur vamm.\n- Àrc'hoazh, ' lâras an ozegan dezhi, c'hwi ' yay d'ar c'hoad sapin ; ' gavec'h ket mui hent ebet da zonet da ma zi. Ha c'hwi a ray atañsion deoc'h (ha c'hwi ' daolay meiz deoc'h?). Er c'hoad sapin, c'hwi a basay ho teiz a-dro an deiz. Ha mar sav ur wezenn drest ho penn, unan lore ha ' vo tri fousin a-barzh, 'n heni a ganay ar gwellañ, hennezh a ray ho poneur.\nS'tu ma-hi bet un deiz er c'hoad. S'tu arru an noz, ha n'helle ket anezhi kerzhet. E-menn monet ac'hann-amañ, a lâras er verc'h yaouank. Ne oaran ket d' e-menn monet, kar n' c'hellan ket kerzhet.\nHi a welas é tonet pevar a-ziabell.\n- Man Doue, a lâras-hi dre he c'halon, s'tu pevar ozegan é tonet, ar re-mañ a ray marse ma maleur (malur).\nHag int a lâras dezhi :\n- Boñser (bousér), plac'h yaouank.\n- Boñser (bousér), ma zud vat.\n- ' vehec'h ket koutant donet geneomp d'ober un dro-bale d'ar pardon ?\n- 'D on ket bet james e pardon ebet, kar get an ozeganed eh on re spontet. C'hwi ma c'hasay piv oar d' e-menn ? Me ' ya àr un hent-bras hag aze me ' gavay lec'h da vout matezh en un ti ne vo ket pell ac'hann-amañ. Ha keneve-se, un ozegan èldoc'h ' vehen ket e troiñ dizan d'ur c'hoad sapin.\n- Pandeogwir eh oc'h ur verc'h a-feson, a lâras ar pevar ozegan dezhi, c'hwi a gavay ho hent da vonet d'ho ti.\n- Pas da ma zi, kar bout ' zo c'hwec'h vlez eh on lammet doc'h ma zi.\nHa unan doc'h ar pevar ozegan a lâras dezhi :\n- Dre ho hent c'hwi ' po chañs ha boneur. Pa arruay geneoc'h un den yaouank hag a blijay bras deoc'h, ha c'hwi ' blijay dezhoñ. Hag aze, c'hwi a zimezay ho taou. C'hwi a vevay kozh. Ne ' vec'h ket gwall-binvizig. C'hwi ' po trawalc'h evit beviñ. Ha pand ay ar mor e tay ar pesked.